Spoljna politika Srbije manje usklađena s EU nego pre godinu i po dana | EurActiv Srbija\nSpoljna politika Srbije manje usklađena s EU nego pre godinu i po dana\nObjavljeno : 18.04.2018.\t Tweet\nU oblasti spoljne, bezbednosne i odbrambene politike Srbija je 52% usklađena sa EU, navodi se u novom izveštaju Evropske komisije o napretku Srbije na putu ka EU. Pre godinu i po dana, u prethodnom izveštaju o napretku iz novembra 2016, Srbija je bila 59% usklađena sa spoljnom politikom EU.\nSrbija je, kada je reč o spoljnoj politici, umereno pripremljena za članstvo u EU, ocenila je Evropska komisija podsećajući da članica EU mora da bude u stanju da vodi dijalog u spoljnoj, bezbednosnoj i odbrambenoj politici, da se uskladi sa stavovima EU, učestvuje u akcijama EU i primenjuje dogovorene sankcije i restriktivne mere.\nKako je ocenjeno, Srbija je ostvarila izvestan napredak u usklađvanju s EU u spoljnoj politici pošto je počela pregled bezbednosnih i odbrambnih strategija i sprovođenje zakona o međunarodnim merama ograničavanja, navela je Evropska komisija u delu izveštaja o napretku Srbije koji se odnosi na poglavlje 31.\nKomisija je navela da Srbija u narednoj godini treba posebno da se posveti dovršavanju pregleda nacionalnih bezbednosnih i odbrambenih strategija kako bi u potpunosti odražavale orijentaciju Srbije u tim oblastima.\nSrbiji se preporučuje i da nastavi da primenjuje svoj zakon usvajanjem međunarodnih sankcija, uključujući restriktive mere EU, i prati njihovu primenu.\nTakođe Srbija treba da unapredi usklađivanje s deklaracijama EU i odlukama Saveta o zajedničkoj spoljnoj i bezbednosnoj politici.\nU izveštaju je ocenjeno i da je politički dijalog EU i Srbije o pitanjima spoljne i bezbednosne politike napredovao i navedeno da su prve neformalne konsultacije o zajedničkoj spoljnoj i bezbednosnoj politici (CFSP) i bezbednosnoj i odbrambenoj politici (CSDP) održane u oktobru 2017. u Beogradu.\nOd 65 EU deklaracija i odluka Saveta, Srbija je prihvatila 34, što predstavlja stopu usklađenosti od oko 52% za izveštajni period.\nPored ostalog, Srbija se nije uskladila s restriktivnim merama EU koje se odnose na Rusiju i Ukrajinu.\nU delu izveštaja o poglavlju 31 navodi se i da je Srbija nastavila intenzivne odnose i strateška partnerstva s brojnim zemljama širom sveta.\nS Rusijom su održavani česti kontakti na visokom nivou i redovne bilateralne posete, kao i vojno-tehnička saradnja, uključujući zajedničke vojne vežbe i sporazume o kupovini oružja.\nKomisija je navela da Srbija mora da osigura da sprovođenjem tih sporazuma ne krši obaveze iz pregovora o pristupanju EU, pored ostalog o zaštiti podataka i razmeni poverljivih informacija.\nNavodi se i da je Srbija u 2017. učestvovala u više od 20 zajedničkih vojnih vežbi sa SAD i NATO, da je nastavila da jača političke i ekonomske veze s Kinom i aktivno podržava kinesku inicijativu Pojas i put, kao i da je podržavala mere EU i dokumenta o sprečavanju sukoba.\nU izveštaju piše da je Srbija nastavila da aktivno sarađuje s međunarodnim organizacijama, da vodi politiku vojne neutralnosti ali i da je nastavila saradnju s NATO, kao i da je aktivna u vojnim misijama za upravljanje krizama EU i mirovnim misijama UN.\n: Vojna neutralnost Srbije je vremenski ograničena


USPANIČENI DODIK SADA TVRDI: 'Konferencija MUP-a o Davidovoj smrti bila je greška' | Slobodna Bosna\nUSPANIČENI DODIK SADA TVRDI: "Konferencija MUP-a o Davidovoj smrti bila je greška"\nMilorad Dodik, predsjednik Republike Srpske, rekao je danas u Banjaluci da je prva pres konferencija MUP-a, o smrti Davida Dragičevića, bila greška.\n"Smatram da je ta konferencija bila bespotrebna, ali to nije razlog da se pokušava srušiti kompletna policija", istakao je Dodik.\n"Smatram da je Tužilastvo trebalo više informacija iznositi u javnost jer je možda baš to razlog sto je među ljudim stvorena sumnja u slučaju Dragičević", naveo je Dodik.\nKazao je da će sutrašnjoj sjednici Narodne skupštine RS prisustvovati Željka Cvijanović, premijer RS i Dragan Lukač, ministar unutrašnjih poslova RS, te da njega opozicija nije pozvala na ovu sjednicu vjerovatno, kako kaže, poučena prethodnim iskustvom.\nDa podsjetimo, na toj pres konferenciji, koja je održana 26. marta, Darko Ilić, načelnik Uprave za organizovani i teški kriminalitet MUP-a RS, rekao je da 'dosadašnja istraga jasno ukazuje da se u slučaju smrti Davida\nDragičevića radi o zadesu.\n"On je vjerovatno pao u rijeku Crkvenu koja je bila nabujala i voda ga je potom odnijela do mjesta gdje je tijelo pronađeno", rekao je tada Ilić.\nNa tadašnjoj pres-konferenciji policije, Ilić je rekao da su u džepovima Dragičevićeve odjeće pronađene stvari koje su ukradene u provalnoj krađi u jednoj kući u ulici Velibora Janjetovića Janje.


Podeljeni paketi sa hranom ugroženim stanovnicima Bele Palanke - juGmedia\nOpština Bela Palanka je u saradnji sa udruženjem “Dobra vila za vas“ iz Beograda obezbedila donaciju u vidu osnovnih životnih namirnica za ugroženo stanovništvo od poplava na teritoriji opštine. Donacija je obezbeđena od sredstava koja su prikupljena kroz saradnju Zaječarske pivare i Banke hrane Beograd.\n“Građanima čije su kuće poplavljene i onima koji su evakuisani iz svojih domova potrebno je obezbediti osnovne životne namirnice, sredstva za higijenu, odeću, obuću. U saradnji sa humanitarnim organizacijama i ljudima dobre volje otpočeli smo nabavku paketa pomoći. Juče smo iz Beograda dobili donaciju u vidu osnovnih životnih namirnica. Danas je oko 140 paketa stiglo do domova ugroženih stanovnika na teritoriji opštine i građana koji su smešteni u migrantskom centru Divljana”, istakao je predsednik opštine Bela Palanka Goran Miljković.\nPaketi pomoći podeljeni su građanima u Novosadskoj ulici, u naselju Murica, zatim građanima koji su smešteni u migrantskom centru Divljana i meštanima sela Crvena Reka.\n“Sve naše ljudstvo je na terenu, pratimo situaciju i reagujemo u skladu sa njom, tako da smo već sproveli akciju prikupljanja odeće i obuće za građane koji su iseljeni iz svojih domova. Obezbedićemo flaširanu vodu, sredstva za higijenu i svu neophodnu pomoć dok se stanje ne stabilizuje i dok se građani ne vrate u svoje domove. Naša je dužnost i obaveza da svi sugrađani budu zbrinuti i da pomoć stigne do svake porodice i pojedinca”, istakao je Miljković koji je dodao da ukoliko građani žele da pomognu mogu da doniraju preko potrebne namirnice i stvari i da se za to mogu obratiti lokalnoj samoupravi, Centru za socijalni rad ili Crvenom krstu.\nIN MEMORIAM Nebojša Popović, leskovački privrednik izgubio bitku sa koronom\nVlasnik firme Fortuna solaris iz Bobišta Nebojša Popović je danas preminuo od posledica infekcije korona virusom, ovim tužnim povodom gradonačelnik…


Evropska komisija: Bez napretka u novoj rundi dijaloga Beograda i Prištine - Index.ba\nEvropska komisija: Bez napretka u novoj rundi dijaloga Beograda i Prištine\nU novoj rundi pregovora Beograda i Prištine na tehničkom nivou u Briselu nije ostvaren dalji napredak, saopštila je danas Evropska komisija i pozvala dvije strane da pojačaju napore za primjenu dogovorenog, javlja Beta.\nEvropska komisija u saopštenju je podsjetila obje strane da je napredak u normalizaciji odnosa ključni element na njihovom evropskom putu.\nOni su nastavili ranije razgovore o još neprimjenjenim dogovorima dvije strane postignutim u okviru dijaloga koji se vodi uz pomoć Evropske unije, posebno o sporazumu o Zajednici/Asocijaciji srpskih opština, energetici, mostu u Mitrovici, integrisanom upravljanju granicama i slobodi kretanja, navodi se u saopštenju portparolke Evropske komisije Maje Kocijančić.\n“Dok su pregovori bili temeljni, nije ostvaren dalji napredak. Evropska unija poziva obje strane da pojačaju napore u radu na primjeni dogovora, podsećajući da je napredak u normalizaciji odnosa ključni element na njihovom evropskom putu”, navodi se u saopštenju.\nPrethodni dijalog Beograda i Prištine na tehničkom nivou, uz posredovanje EU, održan je krajem februara poslije više od godinu dana pauze.\nPrethodni članakAmbasada SAD-a održala vježbu odgovora u slučaju krizne situacije\nNaredni članakOpćina Centar odgovorila: Bosanski specijalci zaslužuju i dobit će spomenik, ali zakon moramo ispoštovati


RTS :: I za odmor i za terapiju\nSrbija danas I za odmor i za terapiju\npetak, 27. dec 2013, 12:33 -> 13:06\nI za odmor i za terapiju\nKroz Institut za lečenje i rehabilitaciju kardiovaskularnih i reumatskih bolesti Niška Banja, godišnje prođe oko 12.000 pacijenata. Većina dolazi o trošku države i to na 21 dan. U letnjoj sezoni kapaciteti su uvek popunjeni i čeka se na neko od 560 mesta, dok je zimi popunjenost kapaciteta oko 75 odsto.\nO trošku Fonda u Niškoj Banji se stacionarno leče srčani i reumatski bolesnici iz čitave Srbije.\n"Meni prija baš. Ulazim u kondiciju, vraćam se u normalu", kaže Petar Soldatović iz Novog Sada.\nTomislav Neneko iz Petrovaradina kaže da je tu od 13. decembra.\n"U banju sam poslat preko fonda socijalnog. Uvek pod nadzorom lekara", dodaje on.\nDa bi ostvarili pravo na lečenje u Institutu o trošku države, pacijenti treba da se obrate izabranom lekaru koji ih po preporuci specijaliste upućuje fondu koji odobrava boravak u banji.\n"Pravo na kardiovaskularnu rehabilitaciju imaju sve grupe bolesnika koji su imali neku od intervencija na srcu i koji su preživeli akutni srčani udar i procenat tih bolesnika koji ostvaruju pravo je oko 40 odsto", kaže dr Dejan Petrović, kardiolog.\nOvde mogu da borave i reumatski i ortopedski pacijenti. Ortopedija je opremljena i hirurškom salom, dok Klinika za reumatologiju jedina južno od Beograda ima posteljni fond, a može se pohvaliti savremenom dijagnostikom.\n"Denzitometar imamo među prvima u Srbiji i magnetnu rezonancu za pregled perifernih zglobova takođe prvi", kaže dr Jovan Nedović, načelnik Klinke za reumatologiju.\n"Pacijenti koji su operisani kod nas imaju dve nedelje nakon operacije kuka ili kolena ranu fizikalnu terapiju, a onda pravo na mesec dana stacionalrnog lečenja na Klinici za fizijatriju našeg instituta", kaže doktor Zoran Matović, hirurg-ortoped.\nSavremeni stresan način života i zdrave ljude dovodi u Institut, čiji velnes centar radi pod nadzorom specijalista.\n"Vrlo su popularni antistres paketi koji se sprovode tri dana ili su desetodnevni uz mogućnost samostalnog korišćenja paketa, ili uz kompletan boravak u stacionaru", kaže doktor Jelena Jovanović, fizijatar reumatolog.\nMnogi sindikati i radne organizacije praktikuju desetodnevni odmor i terapije u Niškoj Banji za svoje radnike.


Vujošević: Novac mi je potreban za transplantaciju | mojKontakt portal\nVujošević: Novac mi je potreban za transplantaciju\n21. 12. 2017. novakcickovic\nLegendarni košarkaški trener Duško Vujošević otkrio je da je Partizan u više navrata varao BAT da bi izbjegao plaćanje duga prema njemu, a da mu je taj novac potreban da bi išao na transplantaciju bubrega\nOn je dodao da poslije svega ne postoji nikakav način da se sa Partizanom dogovori oko odlaganja isplate.\n“Dugovanja prema meni su stara sedam-osam godina i umanjena su za određenu sumu zbog kazni, skidanja sakoa i davanja izjava i postupaka u odbrani tog kluba, a podeljena su i na rate bez ikakvih kamata. Partizan nije ispoštovao taj dug, isplatio je prvu ratu i sledeće dve, a svaka je išla na po godinu dana. Nisu rate dakle na svakih mesec dana, već svakih 12 meseci. Te dve rate su bile po 50.000 evra i pritome se niko nije udostojio da me pozove, da pokuša da objasni, mada to ne bi mnogo promenilo, jer su to pare od kojih živim i od kojih, u krajnjoj liniji, treba da odem na operaciju, na transplataciju bubrega. Od njih živi moja familija, pošteno sam ih zaradio i nije uzet nijedan evro tuđih para, pa ne dolazi u obzir bilo kakvo novo odlaganje”, rekao je Vujošević za “Blic”.\nNekadašnji trener crno-bijelih je otkrio da je Partizanu BAT-u dostavljao lažne izjave kako su se sporazumeli s njim oko isplate dugova.\n“Klub je pravio razne mahinacije. Račun bude slobodan da legnu pare od glavnih sponzora, a oni su BAT-u dostavljali lažne izjave da smo se sporazumeli, da bi dobili 10-15 dana da FIBA proveri tu informaciju, i da za to vreme dobiju pare od sponzora kojima bi dovodili igrače i isplaćivali ih. Predsednik kluba Ostoja Mijailović je kada je došao najavio da će da popriča sa mnom i pokuša da napravi neki plan skraćivanja, što nije uradio, a i da je popričao, ne bi promenio ništa. Krajnje je nemoralno posle svega što sam uradio za Partizan i kako se KK Partizan poneo prema meni, da je dozvolio da naplaćujem pare preko BAT-a i da se od toga pravi loša moralna priča. Oni da su imali imalo ljudske obaveze, ako su već morali da me sklone i smenjuju, što sam podneo kako sam podneo, mogli su makar taj finansijski deo da ispoštuju”, poručio je Vujošević.\nU Francuskoj odgođene fudbalske utakmice zbog demonstracija\nSve manje ljudi na bh. stadionima\nIzvučeni parovi polufinala Lige nacija\nNovo takmičenje: UEFA uvodi Ligu Evrope 2\n11. 12. 2018., 01:02


"Sumnja se da je granata došla iz pravca Srbije. Kosovska policija je preko graničnih službenika dobila informaciju da je na graničnom prelazu Jarinje danas popodne projektil vatrenog oružja pogodio kontejner koji služi graničnim službenicima granične policije i carine Republike Kosovo", navodi se u saopštenju iz policije.\nKako prenosi "Kosovo onlajn", dodaje se da se na osnovu prvih informacija, sumnja da je granata došla iz pravca sela Tušnica, koje se nalazi na teritoriji centralne Srbije.\n„Nije bilo povređenih, istraga je u toku. Saobraćaj se na ovom prelazu odvija bez problema“, navodi se u saopštenju iz policije.\nAutoput na potezu kod Sava centra je blokiran za saobraćaj, javlja reporter "Blica" sa lica mesta. U ovom trenutku, saobraćaj ne funkcioniše, ali je omogućen prolaz vozilima hitne pomoći i vatrogascima.


Konzumiranje alkohola omladine i mlađih lica postaje sve veći problem, sa kojim se pripadnici Policijske uprave Trebinje u Hercegovini bore čestim kontrolama ugostieljskih objekata, ali i kontrolama saobraćajne policije na putevima i preventivnim djelovanjem.\nU prva tri mjeseca ove godine iz saobraćaja je isključeno 255 vozača koji su upravljali vozilom pod dejstvom alkohola, a to je, kako je na tromjesečnoj pres konferenciji PU Trebinje rekao načelnik Siniša Laketa, veliki broj.\n„Puno je to, jer su u pitanju pokazatelji koji govore o tome da imamo previše prisutnosti alkohola kod omladine i mlađih lica, naročito u danima vikenda, pa, shodno tome, PU Trebinje pravi analize i pristupa planskom sankcionisanju i otklanjanju ovakvih prekršaja“, objasnio je Laketa.\nOn dodaje da se policija na sve načine trudi da identifikuje počinioce ovakvih prekršaja, kako bi omogućila svim učesnicima u saobraćaju što veću bezbjednost, baveći se, kako kaže, uzročno-posljedičnom vezom ugostiteljskih objekata, diskoteka i drugih javnih mjesta gdje je povećano okupljanje lica sklonih konzumaciji alkohola.\n„Većina primjera u kojim je policija upotrijebila silu odnosi se na privođenje lica u alkoholisanom stanju, uz upotrebu sredstava za vezivanje“, kazao je Laketa.\nOn je naveo da policija još kod djece školskog uzrasta djeluje preventivno, pa u školama, zajedno sa nastavnicima, organizuju predavanja o štetnosti i sankcionisanju konzumiranja alkohola, ali se nastavlja i sa policijskim akcijama u kojim se kažnjavaju oni objekti u kojim se nedozvoljeno toči alkohol.\n„Kaznena politika nije bila neadekvatna kada su u pitanju ugostiteljski objekti u kojim je dokazano da se toči alkohol licima mlađim od 18 godina, duševno oboljelim ili onim koji su u očigledno pijanom stanju i ne postoji ni jedan jedini razlog da ne nastavim odalje po tom pitanju“, precizirao je Laketa.\nIako alkoholisano stanje nije jedini uzrok nesreća na putevima i narušavanja javnog reda i mira, na pres konferenciji PU Trebinje je rečeno da svakako doprinosi u velikoj mjeri...


Na sednici je odučneo i da Grad Novi Pazar finansijski pomogne Domu zdravlja i Opštoj bolnici za nabavku alkohola i sprovođenje kiseonika, a javnom komunalnom preduzeću Gradska čistoća u dezinfekciji svih javnih površina u Novom Pazaru posebno najprometnijih ulica, javila je RTV Novi Pazar.\nRaste broj novozaraženih pacijenata, povećava se broj hospitalizovanih u Opštoj bolnici i privremenoj u Novopazarskoj banji, kao i prvih pregleda u kovid ambulanti na dnevnom nivou.\n"Epidemiološka situacija u gradu je za sada nesigurna i nestabilna. Apelovao bih na sve građane da shvate situaciju ozbiljno, da poštuju mere, da deset narednih dana maksimalno budemo svi oprezni, jer samo maksimalnim poštovanjem mera se nadamo da ćemo izbeći onaj najgori scenario koji nam se dešavao u junu i julu ove godin", rekao je direktor Doma zdravlja Ervin Ćorović.\nIstakao je da su zdravstvene ustanove spremne za eventualno veći broj zaraženih pacijenata.\n"Kovid ambulante fukcionišu dobro, Zavod za javno zdravlje radi veliki broj testiranja,a Opšta bolnica ima za sada dovoljan broj mesta i nema gužvi, ali bez poštovanja mera situacija može vrlo brzo da izmakne kontroli", dodao je Ćorović.\nU regionu je i dalje najveće žarište u Raški i najviše pacijenata u Opštoj bolnici je iz te opštine.


Paunović: Slika okupirane zemlje kojom vlada mračna sila - Demokratska stranka\n05.09.2019. / Vesti\nOvo nije preterano poređenje, kaže za Danas predsednik opštine Paraćin Saša Paunović, povodom otvorenog pisma koje su odbornici ove opštine napisali i u kojem navode da su predstavnici lokalne vlasti i građani u Paraćinu svakodnevno izloženi pretnjama, ucenama i iznuđivanju priznanja za nepostojeće krivice. Za takvu situaciju optužili su povereništvo SNS i lokalnu policiju. Opisali su i metode pritiska na građane i zloupotrebe državnih službi koje se prema njihovim saznanjima, koriste se u Paraćinu u cilju „prekomponovanja“ lokalne vlasti i onemogućavanja političkih protivnika SNS-a da učestvuju na izborima.\n– Petnaestak je prošlo kroz direktnu obradu policije i tužilaštva, anonimne prijave, ostali su imali drugačija iskustva, kao što su pretnje, otpuštanje sa posla, pretnje članovima porodice, itd. – navodi naš sagovornik.


Gaspromnjeft uplatio pare malim akcionarima NIS-a : Nadlanu.com\nGaspromnjeft uplatio pare malim akcionarima NIS-a\nBEOGRAD, 21. marta 2011. (Beta) - Ruski Gaspromnjeft u ponedeljak posle podne je uplatio 40,3 miliona evra malim akcionarima Naftne industrije Srbije (NIS) za preuzimanje 5,15 odsto akcija te kompanije.\nKako je agenciji Beta rečeno u PTT Srbije, ruska energetska kompanija je taj novac uplatila u 15.30 časova. Gaspromnjeft je time preuzeo 8,4 miliona akcija NIS-a po ceni od 4,8 evra po komadu i time povećao vlasnički udeo u srpskoj naftnoj kompaniji sa 51 na 56,15 odsto.\nOko 4,8 miliona gradjana Srbije besplatno je dobilo po pet akcija NIS-a čija je nominalna vrednost 500 dinara po komadu, odnosno ukupno 15 odsto akcija kompanije. Bivši i sadašnji zaposleni u NIS-u dobili su ukupno 4,1 odsto akcija.\nPonuda malim akcionarima za otkup akcija jedna je od obaveza Gaspromnjefta koju predvidja kupoprodajni ugovor o preuzimanju 51 odsto akcija NIS-a.


Vučić na sahrani Irineja govorio 13, a Tadić na sahrani patrijrha Pavla oko 2 minuta – Otvoreno\nPočetna Vesti Vučić na sahrani Irineja govorio 13, a Tadić na sahrani patrijrha Pavla...\nSkoro 13 minuta trajao je govor predsednika Srbije Aleksandra Vučića danas na sahrani patrijarha Irineja, a nešto više od jednog minuta trajalo je obraćanje Borisa Tadića na oproštaju od patrijarha Pavla, kada je sadašnji predsednik kazao da Tadiću nije mesto nad odrom patrijarha i da ne treba da govori.\n– Nije bilo mesto Borisu Tadiću da traži direktan prenos, pa da on učestvuje u iznošenju kovčega, to rade srpske vladike. Nije mu bilo mesto na sednici Sinoda, nije mu bilo mesto da govori posle vaseljenskog patrijarha. Bilo mu je mesto u prvom redu pored odra patrijarha – kazao je pre 11 godina tadašnji potpredsednik Srpske napredne stranke.\nTo reči, gle čuda, izgovorio je u emisiji na televiziji sa nacionalnom frekvencijom, što je danas nezamislivo da se pripadnici opozicije pojave na televiziji koja pokriva čitavo područje zemlje.\nOsim što je kao predsednik države 13 minuta govorio na sahrani patrijarha Irineja, podsećamo da je javnost u četvrtak od njega mogla da čuje sve o zdravstvenom stanju, intubaciji patrijarha, a vest o smrti Irineja eksluzivno je objavio na Instagramu.


Ugrožavanje odnosa dveju zemalja\n22.04.2018. 09:31h 22.04.2018. 09:46h\nZabrana ulaska članu Vlade Srbije Aleksandru Vulinu od strane Hrvatske, članice Evropske unije, zbog jedne izjave u medijima, predstavlja kršenje najosnovnijih prava na kojima počiva Evropa i ona svakako neće doprineti dobrim odnosima Srbije i Hrvatske koji su tek počeli da se popravljaju, izjavila je potpredsednica Vlade Srbije Zorana Mihajlović.\n"Sloboda kretanja i sloboda govora osnovna su prava na kojima poćiva Evropska unija. Međutim, ova evropska pravila u Hrvatskoj očigledno ne važe. A ako se ovakva odluka donese u vreme kada se Srbi, Jevreji, Romi i Hrvati sećaju stradanja u ustaškom logoru Jasenovac, onda ovakva zabrana ima i jednu potpuno drugu konotaciju i poruku", kaže Mihajlovićeva.\nOna je, u saopštenju, dodala da Hrvatska ima pravo da joj se ne sviđa to što govori član Vlade Srbije, kao što se i nikome u Srbiji ne sviđa ono što poslednjih dana o Srbiji govore hrvatski zvaničnici nakon navodnog incidenta koji je izazvao predsednik SRS Vojislav Šešelj.\n"Samo Srbija nije i neće biti ono predstavlja Vojislav Šešelj i mi ćemo i dalje činiti sve da sačuvamo stabilnost u regionu. S druge strane, Hrvatska pokazuje da ima mnogo, mnogo sličnih Šešelju. Jer odluku o zabrani ulaska ministru Vlade Srbije može da donese samo onaj ko je još zarobljen u politici proslošti, nacionalizma i zločina nad drugim narodima", kaže Mihajlovićeva.\n(Kurir.rs/Tanjug/Foto: Beta Saša Đorđević)\nZorana MihajlovićAleksandar VulinHrvatskaJasenovaczabrana


Američki mediji: Tramp planirao da izvede napad na nuklearne objekte u Iranu - 17.11.2020, Sputnik Srbija\nAmerički mediji: Tramp planirao da izvede napad na nuklearne objekte u Iranu\nPredsednik Sjedinjenih Američkih Država Donald Tramp konsultovao se 12. novembra sa svojim savetnicima o mogućnosti „preduzimanja mera“ protiv glavnog iranskog... 17.11.2020, Sputnik Srbija\nsvet, vesti, donald tramp, sjedinjene američke države, iran\n09:26 17.11.2020 (Osveženo: 10:59 17.11.2020)\nPredsednik Sjedinjenih Američkih Država Donald Tramp konsultovao se 12. novembra sa svojim savetnicima o mogućnosti „preduzimanja mera“ protiv glavnog iranskog nuklearnog objekta u narednim nedeljama, objavio je „Njujork tajms“ pozivajući se na bivše i sadašnje američke zvaničnike.\nPotpredsednik SAD Majk Pens, državni sekretar Majk Pompeo, v.d. ministar odbrane Kristofer Miler i šef Združenog štaba oružanih snaga SAD, general Mark Mili, odgovorili su predsednika od vojnog udara, upozoravajući ga da bi takav potez mogao dovesti do velikih sukoba u poslednjim nedeljama njegovog predsedavanja.\nSvaka mera, bilo da je reč o kibernetičkom ili raketnom napadu „gotovo sigurno“ bi ciljala iransko nuklearno postrojenje u Natanzeu, smatra „Njujork tajms“.\n8 Novembar 2020, 17:33\n„Nakon što su Pompeo i general Mili opisali potencijalne rizike vojne eskalacije, zvaničnici su napustili sastanak uvereni da se više ne razmatra raketni udar na Iran“, rekao je list pozivajući se na zvaničnike Trampove administracije.\nPrethodno je portal „Akios“, pozivajući se na izvore, rekao da se Trampova administracija, zajedno sa Izraelom i zalivskim državama, sprema da uvede nove sankcije Iranu pre inauguracije Džozefa Bajdena u januaru.\nAmeričko-iranski odnosi eskalirali su početkom godine, kada su Sjedinjene Američke Države sprovele operaciju u blizini međunarodnog aerodroma u Bagdadu sa ciljem ubistva iranskog generala, komandanta specijalnih snaga Islamske revolucionarne garde Kasema Sulejmani i zamenika komandanta iračkih šiitskih ustaničkih snaga Abua Mahdija el Muhandisa.\nIran: Predsednički izbori u Americi – predstava i moralni pad režima\n7 Novembar 2020, 20:34\nVašington je smatrao da su Sulejmani i Muhandis bili uključeni u organizaciju napada na Ambasadu SAD u Bagdadu 31. decembra. Iran je odgovorio napadom na američke baze u Iraku.\nSAD su u maju 2018. godine jednostrano povlačenje iz Zajedničkog sveobuhvatnog akcionog plana o iranskom nuklearnom programu i obnavljanju sankcija protiv Teherana.\nPrema izveštajima medija, Džo Bajden je pobedio na američkim predsedničkim izborima i on je već je proglasio pobedu. Donald Tramp još nije priznao poraz, njegovi advokati podižu tužbe na sudovima raznih država sa zahtevima da se obustavi prebrojavanje glasova i istraže navodna kršenja.\nTramp: Ni Iran, ni Rusija ne žele moju pobedu na izborima


MOGUĆE SUDSKO PORAVNANJE SA KOMIKO OIL\nMinistarka energetike Zorana Mihajlović izjavila je da veruje da postoji mogućnost vansudskog poravnanja između grada Smedereva i kompanije "Komiko oil".\n"Ukoliko Komiko pruži uveravanja da mogu da izvrše obaveze koje su obećali očekujem vansudski dogovor sa onim ko ih je tužio i da se krene u tu investiciju", rekla je Mihajlović novinarima.\nGrad Smederevo tužio je "Komiko oil" i zatražio raskid ugovora o izdavanja u zakup zemljišta za izgradnju rafinerije, jer taj američko-holandski kozorcijum nije u predviđenom roku uplatio 652 miliona dinara za zakup zemljišta za gradnju rafinerije u tom gradu.\nJavni pravobranilac u Smederevu podneo je 10. jula tužbu za raskid ugovora grada Smedereva sa tom kompanijom, pošto ni posle isteka zakonskog roka od 60 dana i posle opomene nisu uplatili novac za zakup zemljišta.\nPotom je i "Komiko" podneo sudu odgovor na tužbu grada Smedereva, a početak sudskog postupka se očekuje za 20-ak dana.


EVROPSKA KOMISIJA PORUČILA: BiH mora da poradi na sprečavanju KORUPCIJE i ILEGALNIH MIGRACIJA! | Happy BSC portal\nEvropska komisija je u svom trećem izveštaju o uslovima koje države treba da ispune kako bi zadržale bezvizni režim sa državama Šengena, zamerila BiH lošu koordinaciju kada je u pitanju upravljanje migracionom krizom i slabe presude kada su u pitanju organizovani kriminal i korupcija.\nU izveštaju Evropske komisije navodi se da je BiH preduzela određene radnje na identifikovanju problema koji su pomenuti u ranijem izveštaju i da je postignut napredak u oblasti zloupotrebe bezviznog režima.\nMeđutim, EK očekuje da BiH bude efikasnija po pitanju ilegalnih migracija, kao i da poboljša uslove u prostorijama za prijem migranata i izbeglica.\nBiH je neefikasna i kada se govori o saradnji među telima sa različitih nivoa, tvrde u EK i poručuju da se ti mehanizmi koordinacije moraju značajno ojačati.\nKako bi BiH zadržala bezvizni režim, EK zahteva i da ta zemlja pojača graničnu kontrolu i operativnu saradnju sa državama koje su članice Evropske unije i sa Frontexom.\nZbog neusklađenosti krivičnog zakonodavstva na prostoru cele države, BiH se bori sa sistemskim problemima u operativnoj saradnji, navodi se u izveštaju.\n"Zemlja ima nekoliko strategija kada je u pitanju organizovani kriminal, trgovina ljudima i upravljanje granicom, međutim, pravni okvir bi trebalo uskladiti u celoj državi i zatim ga dodatno uskladiti sa pravnom regulacijom EU", navodi EK u izvještaju.\nPored problema sa migracijama, EK navodi da BiH ima problema sa borbom protiv pranja novca, kriminalnim organizacijama koje koriste pravne i administrativne rupe, kao i sa konačnim presudama i sankcijama za slučajeve korupcije.


Sonja Milojević Pavlović\nViši savetnik za strateške aktivnosti na reformi pravosuđa\nSonja Milojević Pavlović diplomirala je na Pravnom fakultetu Univerziteta u Beogradu (međunarodno pravo), a trenutno je polaznik programa master studija iz oblasti evropskih integracija na istom fakultetu. Gđa Milojević Pavlović ima pravosudni ispit i završni ispit na Pravosudnoj akademiji. Prethodno je radila na poslovima sudijskog pomoćnika u osnovnom i višem sudu, a u periodu tokom kojeg je bila polaznik Pravosudne akademije radila je u Upravnom sudu. Pre početka rada na USAID Projektu vladavine prava, gđa Milojević Pavlović radila je kao konsultant na projektu jačanja institucionalnih kapaciteta Visokog saveta sudstva. Takođe je radila i za nekoliko nevladinih organizacija, a u svojstvu predstavnika civilnog sektora učestvovala je u procesu javnih rasprava povodom usvajanja Zakona o mladima.\nPavle Bezmarević je diplomirao na Pravnom fakultetu Univerziteta u Beogradu 2010. godine. Svoju karijeru je započeo kao pripravnik u Prvom osnovnom sudu u Beogradu\nSonja Milojević Pavlović diplomirala je na Pravnom fakultetu Univerziteta u Beogradu (međunarodno pravo), a trenutno je polaznik programa master\nViši savetnik za podršku Državnom pravobranilaštvu\nSonja Prostran je sudija i jedan od vodećih zagovornika reforme pravosudnog sistema u Srbiji, sa bogatim iskustvom u oblasti javne uprave.


Kako se Rusija bori protiv korone? - Muški magazin - trendovi, fitness, lifestyle, saveti, devojke... `\nSituacija sa korona virusom drastično se pogoršava. Iako je situacija u Kini stabilizovana, Italija sada postaje glavno žarište i gotovo na dnevnom nivou umre oko 700 ljudi u ovoj zemlji. Međutim, svi se pitaju kako Rusija sa svojih 146 miliona stanovnika ima samo 253 zaraženih.\nPrema informacijama koje objavljuju ruski zvaničnici, Putinova strategija koja je krenula još u januaru pokazala se odličnom i upravo je ova strategija odgovor. Putin je početkom januara zatvorio 2000 kilometara granice sa Kinom i Rusiju tako potpuno izolovao.\nRusija je obezbedila ogroman broj testova i tako u startu stavila u karantin ljude za koje se sumnjalo da imaju virus, a kasnije su uvedene i stroge mere samoizolacije, gde su svi ljudi morali da budu u kućama i da ispoštuju policijske časove.\nKazne za napuštanje izolacije su takođe ogromne u Rusiji i Putin je rekao da neće tolerisati nikog ko bude ignorisao zahteve države.\nApeluje se da ljudi budu u kućama koliko je god to moguće, jer se to pokazalo kao najefektivniji način u stopiranju ovog virusa, a Kina je dokaz toga, gde više nema novih zaraženih i gde se broj oporavljenih pacijenata povećeva. To je postignuto maksimalnim karantinom i izolacijom koja je u Kini bila 24 sata.\nU Srbiji, polijcki čas je trenutno aktivan od 17H do 05H, ali ako ljudi budu nastavili da napuštaju svoje domove i da se okupljkaju na ulicama u većem broju, sigurni smo da će i nas čekati iste mere karantina, pa čak i izolacija od 24 sata.\nPROČITAJTE SLEDEĆI TEKST: Top 10 Netflix serija koje morate gledati u karantinu


Jedan od pet miliona: Nemamo veze sa protestom u Novom Pazaru i sa Ugljaninom · Nezavisni.rs\nU saopštenju se navodi da oni ne mogu biti odgovorni za poruke iznete na protestu koji je u subotu, 9. marta održan u Novom Pazaru pod nazivom „Za sigurnu budućnost – Sandžak se budi“.\n„Dovođenje u vezu protesta ‘1 od 5 miliona’ i Sulejmana Ugljanina još je jedan pokušaj da se unese zabuna i da se protesti diskredituju. Pozivamo građane da ne nasedaju na manipulacije režimskih medija“, navodi se u saopštenju.\nNa protestnoj šetnji u Novom Pazaru učestvovali su Ugljanin i visoki funkcioneri SDA, a poručeno je da zajedno sa ostalim građanima Srbije „žele da izgrade državu zasnovanu na vladavini prava i jednakim mogućnostima za sve“.\nIzvor: nezavisni.rs / Foto: n1


Agencija štiti poverioce u rudniku Grot - juGmedia\nBEOGRAD /VRANJE – Agencija za privatizaciju apeluje na nadležne državne organe da hitno sprovedu istragu u vezi sa poslovanjem u Rudniku olova i cinka „Grot“ iz Vranja, kako bi se ispitala zakonitost sprovođenja reorganizacije ovog pravnog lica. „Agencija za privatizaciju, kao stečajni upravnik rudnika „Grot“, ima zakonsku obavezu da štiti prava svih poverilaca, što je i cilj stečajnog postupka i u više navrata je ukazivala da preduzeće „Trend Company“ postupa isključivo u sopstvenom interesu, a na štetu ostalih poverilaca, među kojima su i bivši zaposleni i Republika Srbija“, kaže se u saopštenju Agencije za privatizaciju.\nAgencija za privatizaciju, na osnovu činjenica, smatra da preduzeće „Trend Company“ nije postupilo u skladu sa Planom reorganizacije, koji je samo podnelo još 2007. godine i po kojem je bilo obavezno da postupa, uzimajući u obzir da je Plan usvojen od strane poverilaca:\n“ Rudnik je u momentu usvajanja Plana imao utvrđene obaveze prema poveriocima od 945.322.214,89 dinara, a preko 15 milijardi osporenih potraživanja. Navedene obaveze nisu prestale, niti su izmirene, a njihovo izmirenje bilo je svrha Plana reorganizacije. Agencija za privatizaciju je, kao stečajni upravnik, zadužena da kontroliše da li se usvojeni Plan reorganizacije primenjuje i da o tome daje svoje mišljenje sudu. Kako je stečajni postupak sudski postupak, odluku o bankrotstvu donosi sud i to, u konkretnom slučaju, kao posledicu neizvršenja Plana reorganizacije“, kaže se u saopštenju Agencije.\nIz Agencije naglašavaju da njihov cilj nije da se rudnik Grot zatvori, već da se uz pomoć zakonitih sredstava zaštite prava svih poverilaca.\nKlizište ugrozilo desetak kuća\nLESKOVAC – Put kroz mahalu Trnica sela Predejane zatrpala je danas zemlja sa klizišta iznad brda, koje je još akltivno i zbog koga tridesetak…


DOSTA JE BILO: Gde je nestalo oko 28 MILIONA DINARA namenjenih za pomoć izbeglicama?!\nGrad Zaječar je sa Komesarijatom za izbeglice i migracije potpisao ugovore o saradnji radi stvaranja i poboljšanja uslova stanovanja porodica izbeglica i interno raseljenih lica kroz kupovinu seoskih kuća s okućnicom i građevinskog materijala kao i radi njihovog ekonomskog osnaživanja.\nIako su u svim navedenim ugovorima precizno definisani rokovi za dostavljanje dokaza o ispunjenju obaveza i realizaciji ugovorenih aktivnosti i utrošenim finansijskim sredstvima, i pored usmenih i pismenih zahteva Komesarijata, Grad Zaječar nije dostavio nijedan izveštaj niti neophodnu dokumentaciju u skladu sa članom 6. i članom 7. ugovora.\nDosta je bilo Zaječar podseća da do danas nije obelodanjeno do kakvih su zaključaka nadležni organi došli, šta se dogodilo sa 27.915.031,08 miliona dinara i ko će odgovarati pred zakonom za zloupotrebu sredstava iako je Marina Milić, zamenica gradonačelnika 14. juna 2018. godine na sednici skupštine grada izjavila:\n“Novac jeste figurativno rečeno nestao, verovatno je utrošen za neke druge namene.\nZnate ko je u to vreme bio nadležan za izvršenje budžeta i ko je mogao jedini da potpisuje takve transakcije.\nMi smo odmah po pribavljanju kompletne dokumentacije podneli krivične prijave, da se pronađe gde je taj novac utrošen i ko je odgovoran za taj novac, tako da nadležni organi već rade na tom slučaju”, istakla je Milić.\nGradski odbor “Dosta je bilo” zahteva od Gradske uprave Zaječar da obavesti građane o saznanjima koja su rezultat do sada sprovedene istrage i o tome ko je odgovoran za nenamensko trošenje namenski opredeljenih sredstava koja je Komesarijat za izbeglice preneo gradu Zaječaru!\ngrad zaječar izbeglice komesarijat za izbeglice konkurs pomoć\n11.10.2018. u 09:26\nhahaaaa..milićka!!!dupe uza zid…svi su drugi krivi samo ona nije…boskova politika..ma pitajte zankova sa savet,on je maher za to..\n11.10.2018. u 11:51\nPrema rečima gradske većnice ……., izmene Statuta\ngrada Vranja doneće smanejnje broja gradskih većnika sa dosadašnjih 11\nna 9, a pomoćnika gradonačelnika sa 5 na 3. A KADA ĆE TO KOD NAS????Bar da su neki vrsni stručnjaci nego pevaljke,taksisti,skretničari,tzv advokati…


Naslovna » BG servis » Beograd član WTCF\nNeko drugi 19. septembar 2016. BG servis Postavite komentar\nOva organizacija ima skoro dve stotine članova od kojih gradovi čine 117 dok je veliki broj organizacija, odnosno investitora takođe uključen u rad ove u svetu sve značajnije organizacije koja promoviše model „povezanih ekonomija“ i olakšava pristup kineskom tržištu od oko 200 miliona turista ove godine.\nSvečanom prijemu Beograda prisustvovao je direktor TOB-a Miodrag Popović koji je ocenio da je Beograd učinio veliki korak prema velikim i prekomorskim tržištima.\nOva federacija, naglasio je Popović, omogućava da Beograd, koristeći mogućnosti koje pruža punopravno članstvo, promoviše turističku ponudu ali da iskoristi studije i istraživanja kineskog tržišta kako bi se najbolje predstavili, imajući u vidu izvesno otvaranje direktnih letova Er Srbije za Peking.\nPored toga, zaključio je Popović, ova federacija okuplja gradove spremne na razmenu ideja i povezivanje destinacija, ali i otvara vrata novim investicijama dostupnim zahvaljujući novom modelu saradnje koju WTCF promoviše. (TOB)\nTagovibeograd bg servis kina wtcg\nPrethodni DOB: Jesenji festival zdravlja 22. i 23. septembra\nSledeći Zimski red letenja: Air Serbia i dalje leti za Hamburg


Makedonija: Počela trka za prikupljanje najmanje 61 potpisa - Sputnjik Srbija\n17:01 02.02.2017 Preuzmite kraći link\nU Makedoniji danas počinje trka parlamentarnih političkih partija za prikupljanje najmanje 61 potpisa, koji će im omogućiti formiranje parlamentarne većine i nove vlade.\nTrka za prikupljanje potpisa počinje nakon što su juče završene konsultacije predstavnika svih parlamentarnih stranaka sa predsednikom Đorđem Ivanovim. Konsultacije predsednika sa predstavnicima parlamentarnih političkih partija održane su pošto najuticajnija stranka VMRO-DPMNE bivšeg premijera Nikole Gruevskog nije mogla da se dogovori sa najuticajnijom albanskom partijom DUI Alija Ahmetija o formiranju vlade.\nVMRO-DPMNE je na decembarskim vanrednim parlamentarnim izborima u Makedoniji osvojio 51 poslanički mandat, druga po snazi je opoziciona SDSM Zorana Zaeva sa 49 mandata, a treća DUI sa 10.\nPredsednik Ivanov odbio je, naime, juče da mandat za sastav nove vlade prepusti Zaevu i poručio da će mandat dati stranci ili koaliciji koja obezbedi parlamentarnu većinu, odnosno prikupi najmanje 61 potpis, s obzirom na to da makedonsko Sobranje ima 120 poslanika.\nNa osnovu osvojenih izbornih rezultata jasno je da je DUI i dalje „ključ“ za formiranje parlamentarne većine sa VMRO-DPMNE i SDSM.\nOstale albanske partije, Pokret Besa, Alijansa za Albance i DPA, ukupno imaju 10 poslanika i mogle bi da posluže da uvećaju parlamentarnu većinu.\nAhmeti je novinarima nakon konsultacija sa predsednikom Ivanovim rekao da je „ključ“ sada u rukama šefa države i da su sve opcije za formiranje vlade još uvek otvorene.\nKako su preneli makedonski mediji, začuđujuće popustljiva je juče bila izjava Zaeva, koji je do razgovora sa predsednikom Ivanovim tvrdio da šef države po Ustavu mora da mu dâ mandat, kao drugoj najvećoj stranci.\nZaev je, naime, novinarima nakon konsultacija rekao da je sa Ivanovim razgovarao o svim detaljima i da mu je rečeno da kao drugoplasirani po izbornom rezultatu SDSM može da dobije mandat, ali da prethodno treba da dokaže da ima parlamentarnu većinu.\nInače, nakon propalih pregovora o formiranju vlade između VMRO-DPMNE i DUI, Gruevski se založio za raspisivanje vanrednih parlamentarnih izbora, jer smatra da trenutna konstelacija partijskih snaga ukazuje da nema uslova za nesmetano funkcionisanje države i ispunjavanje svih obaveza preuzetih sporazumom iz Pržina.\nNije, međutim, određeno koji je rok do kada bi parlamentarne stranke trebalo Ivanovu da predaju najmanje 61 potpis kako bi dobile mandat.\nUkoliko parlamentarna većina ne bude formirana, poslanici će morati da donesu odluku o raspuštanju Sobranja, koje će prethodno doneti odluku o raspisivanju vanrednih parlamentarnih izbora.


OSM Televizija - Otkriveno spomen-obilježje stradaloj djeci Srpskog Sarajeva\nPredsjednik Srpske Milorad Dodik naglasio je da je unazad kroz istoriju srpski narod navikao da mu ubijaju djecu, počevši od Drugog svjetskog rata i tragičnog Јasenovca. Prostori Krajine, rekao je Dodik, ostali su pusti zbog naređenja da se pobije srpski narod, pogotovo novorođene djece.\nPredsjednik Dodik se osvrnuo na stradanje djevojčica Nataše Učur i Milice Lalović koje su ubijene od snajperskog metka dok su se bezazleno igrale.\n"Moramo pokrenuti istragu i saznati ko je ubio Milicu i Natašu. Taj zločin ne smije ostati nekažnje. Zar je moguće da čovjek ko je učinio takav zločin, još uvijek hoda slobodno", upitao je Dodik.\nOn je upitao i zašto na današnjem događaju nema nijednog predstavnika diplomatskog kora i dodao da je očigledno da oni nemaju empatiju prema stradanju srpske djece.\nDirektorka Osnovne škole "Sveti Sava" u Istočnom Novom Sarajevu Danijela Mrda naglasila je da ubistvo srpske djece ne smijemo otrgnuti od zaborava i nastavnih sadržaja.\n"Onaj ko puca u djecu, ubio je čovječanstvo", rekla je Mrda i dodala da je danas otkriveno spomen-obilježje omaž svoj stradaloj djeci koja su otišla u carstvo nebesko.\nMrda je istakla da je od ukupnog broja stradale djece u srpskom Sarajevu šestoro pohađalo Osnovnu školu "Sveti Sava".\n"Najmlađe dijete je pohađalo prvi razred, dok najstarije nije uspjelo da podigne posljednje svjedočanstvo", istakla je direktorka škole.\nOna se zahvalila predsjedniku Dodiku čijem je sredstvima finansirano podizanje spomen-obilježja, kao i što je donirao sredstva za otvaranje senzorne sobe u okviru škole za djecu sa poteškoćama u razvoju.\nSpomenik je izgrađen na incijativu školskog odbora i Organizacije porodica zarobljenih i poginulih boraca i nestalih civila Istočno Sarajevo s ciljem njegovanja sjećanja na 120-oro ubijene djece, od kojih je najmlađe imalo 16 mjeseci, najstarije 17 godina.\nJoš iz iste kategorije: « OTVOREN PRVI MEĐUNARODNI DŽIU-DŽICU TURNIR NA PALAMA Dodik prisustvovao puštanju u rad vještačkog jezera na Ogorjelici »


Nakon pogibije dvojice radnika: Peterica uhapšenih predati Tužilaštvu KS – Haber.ba\nSvih pet uhapšenih zbog pogibije dvojice radnika na gradilištu na Stupu u Sarajevu predati su Tužilaštvu Kantona Sarajevo.\nNakon ispitivanja u službenim prostorijama Uprave policije MUP-a Kantona Sarajevo, oni su u 16 sati predani na postupanje kantonalnom tužiocu.\nKako je ranije potvrđeno za Faktor, uhapšeni su Sabrija Bilalić (1966), Bajram Hamzić (1963), Ulfet Pramenković (1969), Faruk Pijalović (1978) i Alen Spahić (1981). U nesreći koja se jučer dogodila na ovom gradilištu poginuli su 26- godišnji Ernes Baltić, državljanin Srbije, i Muradif Đogo (58). Treći radnik, koji je zadobio teže povrede, nakon ukazane pomoći u KCUS-u, pušten je na kućno liječenje,piše Faktor.\nNakon ispitivanja u Tužilaštvu, tužilac će odlučiti o daljnjim mjerama protiv njih.\nTeme:radnici, smrt, Tužilaštvu KS


Uroš Ćosić - Blic Sport\nNa sednici Kontrolne i disciplinske komisije UEFA doneta je odluka da se članovi mlade fudbalske reprezentacije Srbije Aleksandar Pantić i Uroš Ćosić suspenduju na tri utakmice u kvalifikacijama za Evropsko prvenstvo koje će se održati 2015. godine u Češkoj, saopštio je Fudbalski savez Srbije.\nCrvena zvezda bi prolećni deo prvenstva mogla da započne sa kompletno novom odbranom, pošto bi Uroš Ćosić, koji na Marakani igra kao pozajmljen igrač moskovskog CSKA, mogao da napusti klub u januaru, piše “Sportski žurnal“.\nZvezda bez Uroša Ćosića u "večitom derbiju"\nOdbrambeni fudbaler Crvene zvezde Uroš Ćosić nije se oporavio od povrede mišića noge i neće konkurisati za tim u "večitom derbiju" sa Partizanom, koji se igra u subotu od 18 časova na Marakani.\nĆosić i Mijailović: Izuzetno nam je teško\nMladi defanzivac Crvene zvezde Uroš Ćosić nije mogao da se pomiri sa činjenicom da je Radnički u dubokoj nadoknadi vremena stigao do boda protiv crveno-belih u Beogradu (1:1).\nUroš Ćosić mogao bi i sledeću sezonu da provede igrajući u odbrani Crvene zvezde u kojoj je došao na pozajmicu iz moskovskog CSKA.\nĆosić: Hoću da ostanem u Zvezdi\nUroš Ćosić, omladinski reprezentativac naše zemlje koji se iz CSKA, kao pozajmljeni igrač, vratio u Crvenu zvezdu, ističe da ni sam ne može da veruje da je ponovo u crveno-belom taboru.\nUroš Ćosić morao sa treninga uz pomoć lekara CSKA\nMladi fudbaler CSKA Moskve Uroš Ćosić se povredio na treningu i očekuje se da će morati da pauzira bar dva-tri meseca.


Nedimović: Poziv koji do sada nismo imali - Domaćinska kuća\nKuća » Agro vesti » Nedimović: Poziv koji do sada nismo imali\nIlustracija: Branislav Nedimović, foto: Svetlana Kovačević\nPoljoprivrednicima u Srbiji ove godine je na raspolaganju gotovo 58 miliona evra iz IPARD fondova, a mogu da konkurišu za nove traktore, skladišta, plastenike, farme i voćnjake…\nOčekuje se da će proizvođači sve više konkurisati za sredstva koja će ulagati u preradu svojih proizvoda, rekao je za ministar poljoprivrede, šumarstva i vodoprivrede Branislav Nedimović.\nIPARD fondovi su zajednička sredstva Evropske unije i sredstava iz budžeta Republike Srbije u iznosu od 225 miliona evra za programske cikluse od četiri godine, objasnio je Nedimović.\n„Jako je važno reći da smo mi sedam-osam godina pričali o tom programu, a 2017. godine smo dobili akreditaciju i stavili u fokus da ta sredstva mogu da se koriste. Mi smo već imali oko sedam poziva i 70 odsto sredstava je već usmereno prema poljoprivrednim proizvođačima“, rekao je Nedimović.\nNeka sredstva su već isplaćena, a neki zahtevi se obrađuju.\n„Najveće interesovanje je ubedljivo bilo za traktore ali ja očekujem da će sve više interesovanja biti za preradu“, rekao je ministar poljoprivrede.\nOve godine nas očekuje pet poziva i oko 58 miliona evra sredstava, a ministar ističe da ljudi dobijaju iz ovih fondova 65 odsto bespovratnih sredstava, a njihovo je da ulože ostalih 35 odsto sredstava bez obzira da li je reč o traktoru ili nekoj drugoj mehanizaciji.\n„Primera radi, jedan čovek je kupio tresač za višnje čime je uštedeo znatna sredstva koja bi inače uložio u berače kojih nema dovoljno, a sa tim su i skupi. Ceo smisao IPARD fondova je da se pojeftini poljoprivredna proizvodnja kako bi veći profit ostajao proizvođačima“, istakao je Nedimović.\nJedan poziv je već u toku i vezan je za preradu pre svega voća, povrća, mesa i mleka koji traje do kraja februara.\nOve godine biće i jedan poziv koji do sada nismo imali, a odnosi se na ruralni turizam koji će biti aktuelan u aprilu i za koji će biti opredeljeno oko 10 miliona evra, rekao je ministar.\n„To je za one koji se bave poljoprivredom, a žele da svoju hranu plasiraju turistima kao i srpsko vino i rakiju. Sredstva će moći da opredele za adaptaciju objekata i za sve ono što je infrastruktura potrebna da turisti dođu. Ovo je veoma važno i za istočnu i za zapadnu Srbiju gde ima manje stanovništva i manje poljoprivrednih površina kako bi na taj način poljoprivrednici upotpunili svoj budžet“, rekao je ministar.\nbranisav nedimović, IPARD, Poljoprivreda, seoski turizam, Subvencije\nPrevPrethodnaNova podsticajna sredstva\nSledećaGde ćemo izvoziti žitarice i mehanizacijuNext\nNedimović: Kome je pomoć najpotrebnija\nBiljana Petrović: Nov model zahteva za subvencije\nKako će korona uticati na poljoprivredu\nNedimović: Evo šta se dešava u poljoprivredi\nNedimović: Šta se dešava sa subvencijama i kreditima\nEvo šta će biti sa subvencijama


Brčko: Počelo podvodno izviđanje i snimanje aviobombi u Savi\nNaslovnica Posavina Brčko Brčko: Počelo podvodno izviđanje i snimanje aviobombi u Savi\nBrčko – Od jutros su počele aktivnosti na podvodnom izviđanju i snimanju dvije aviobombe zaostale iz Drugog svjetskog rata u rijeci Savi, u blizini mosta koji povezuje Brčko i Gunju u Hrvatskoj.\nIzviđanje i snimanje bombi na dnu Save rade pripadnici MUP-a Češke Republike.\n– Cilj je da izviđanjem i snimanjem dođemo da bitnih podataka, odnosno da saznamo karakteristike bombi. Plan je da se tokom slijedeće godine bombe izvade iz rijeke – kazao je Uroš Vojnović, šef Odjela za javnu sigurnost u Vladi Brčko distrikta.\nOsim pripadnika MUP-a Češke, u akciji učestvuju i Ministarstvo sigurnosti Bosne i Hercegovine, Vlada Brčko Distrikta, odnosno Odjel za javnu sigurnost, policija u Brčkom, Crveni krst Brčko distrikta te nekoliko nevladinih organizacija.\nPukovnik Lubomir Znoyel, vođa specijalnog ronilačkog tima MUP-a Češke, kazao je da je prioritet pronaći bombe, ali da je to zbog loše vidljivosti pod vodom, veoma teško.\n– Nakon toga, treba uraditi snimke bombi i identifikaciju kako bismo tačno znali o čemu se radi. Možda se dogodi da danas ne uspijemo pronaći lokaciju na kojoj se nalaze bombe, pa bi novu potragu radili naredne godine. Kada obavimo ove poslove, uradit ćemo plan i za izvlačenje ovih bombi iz rijeke što bi se trebalo dogoditi u narednoj godini – kazao je Znoyel.\nDodao je kako se, prema preliminarnim informacijama, radi o bombama koje imaju u sebi između 40 do 100 kilograma eksploziva, javlja Anadolija.\n– Ukoliko bi tokom aktivnosti došlo do eksplozije, fatalno bi bilo za ronioce i osoblje na obali, dok bi na okolnim stambenim objektima došlo do pucanja prozorskih stakala – objasnio je Znoyel.\nZbog podvodnog izviđanja, šef Policije Brčko distrikta Goran Pisić je danas donio Rješenje o privremenoj obustavi saobraćaja u gradu Brčko za kretanje svih vozila i pješaka u ulicama od raskrsnice kod Prve osnovne škole – Bulevarom mira do Privredne banke u ulici Kantardžića, te od parkinga Carinskog terminala prema Javnom preduzeću „Luka“ Brčko – Lučka ulica, šetalištem pored rijeke Save od ušća Brke do Ficibajera.\nBombe je prije nekoliko godina pronašla grupa ronilaca predvođenja Neđom Mićićem Tulijom, koji su prilikom ronjenja uočili, fotografirali i o tome obavijestili nadležne službe u Brčko distriktu.


Proizvodnja jaja Archives - Živinarstvo.com Archive - Živinarstvo.com\nUporedo sa porastom zabrinutosti zbog klimatskih promena, raste i priznanje farmerima koji uspevaju da proizvode svoje proizvode sa veoma niskim stepenom uticaja na životnu sredinu. Tako je u Bonu prošle nedelje objavljeno da je jedan holandski farmer uspeo da proizvede jaje koje ima neutralan karbonski otisak, što znači da nema ni najmanji negativan utcaj na spoljašnju sredinu. Dalje…\nOd 25. novembra 2017. godine proizvođači free range jaja u Evropi, u slučaju izbijanja epidemije ptičijeg gripa, moći će da drže kokoši u zatvorenom prostoru do 16 nedelja. Dalje…\nKompanija Nestle otkupljivaće samo jaja koja su proizvedena van kaveznih sistema\nKompanija Nestle je 2. novembra ove godine donela odluku da u svojoj proizvodnji više ne koristi jaja koja potiču iz kaveznih sistema. Ovaj cilj je za Evropu i SAD postavljen do 2020. godine, a za ostala tržišta do 2025. godine. To se odnosi na jaja koja se koriste kao sastojak u svim proizvodima kompanije Nestle. Dalje…\nKoliko košta usklađivanje sa zakonima Evropske unije\nUsklađivanje zakonske regulative sa zakonima Evropske unije, proizvođačima donosi dodatne troškove vezane za dobrobit životinja, bezebednost hrane i zaštitu životne sredine. Dalje…\nMinut za živinarstvo- popunjavanjem upitnika doprinosite razvoju živinarstva\nPoštovani čitaoci i korisnici portala,\nmolimo Vas da uzmete aktivno učešće u istraživanju koje sprovodimo. Ono je veoma važno za nas kao učesnike u projektima koji imaju za cilj da unaprede živinarsku proizvodnju i dobrobit živine. Upitnik mogu popuniti i članovi Vaše porodice, kolege i saradnici…\nPred Vama je upitnik čijim popunjavanjem ćete nam omogućiti da saznamo Vaše stavove i mišljenja i tako ćete doprineti realizaciji projektnih aktivnosti usmerenih na unapređenje proizvodnje konzumnih jaja u Srbiji.\nRealizatori ovih aktivnosti garantuju Vam anonimnost.\nAnketu možete popuniti klikom OVDE.


NATO napada Krim, počinje Treći svetski rat?! | Šumadijske novine\nNATO napada Krim, počinje Treći svetski rat?!\n8. новембра 2018. Redakcija POLITIKA, VESTI 0\nVašington priprema plan za oduzimanje poluostrva Krim, koje se Ruskoj Federaciji pripojilo pre četiri godine nakon referenduma, i vraćanje u ruke Ukrajine, a idejni tvorac ove ideje je bivši pomoćnik glavnokomandujućeg specijalnih operacija američke vojske Čed Pilaj.\nPilajev plan, kako prenose mediji, poprilično je oštar i podrazumeva primenu vojne sile, u kojoj bi glavnu ulogu igrale upravo specijalne jedinice američke vojske, ali i jedinice zemalja-saveznica Vašingtona.\nIako ovaj plan nije predviđen da bude realizovan u bliskoj budućnosti, kako tvrdi Pilaj, američke vlasti nemaju nameru da od njega i odustanu. Pilaj tvrdi da američke snage moraju da reaguju munjevito — da izuzetno brzo dostave krupne divizije specijalaca u region.\nUpravo se iz tog razloga i trenutno sprovode pripreme — ukrajinski predsednik Petro Porošenko na sve načine pokušava da probije blokadu Kerčkog moreuza i da dovede brodove NATO-a, ne samo u Crno, već i u Azovsko more.\nPored toga, Amerikanci nastoje da toj operaciji dodele i „međunarodni“ status, odnosno da u nju uključe francuske jedinice u Africi, australijske u pacifičkom regionu, kao i britanske koji trenutno obavljaju operacije u Omanu.\nPoslanik Državnog saveta Republike Krim Vladislav Ganžara mišljenja je da se teško mogu zamisliti uslovi koji bi trebalo da se potrefe da se ovako nešto pretvori u realnost. Ovakva retorika, kako ocenjuje, govori da Amerikanci sve više pokušavaju da podignu nivo napetosti u odnosima SAD i Rusije i to do te mere da se počne govoriti o početku vojnog delovanja.\n„Svesni smo da bilo kakvi pokušaji invazije, vojne intervencije na Krimu, koji je deo teritorije Ruske Federacije, zapravo može dovesti do početka globalnog konflikta koji Rusija sigurno nikada neće inicirati. U slučaju bilo kakvog agresivnog delovanja od strane Ukrajine ili NATO-a prema Krimu, Rusija će preduzeti sve moguće mere odbrambenog karaktera i nikada tako nešto neće dozvoliti“, ističe on.\nZato, kako ocenjuje, američki činovnici ne bi trebalo da daju takve izjave, jer Moskva dobro razume da se pod velom priča o invaziji na Krim krije početak vojnog konflikta između Rusije i Amerike.\nPrema rečima američkog generala, da bi ovakav scenario uspešno bio sproveden u delo, potrebno je da i Ukrajina na to bude spremna — da podigne životni standard, kako bi stanovnici Krima uvideli kako je dobro živeti u toj zemlji, te da sami požele da se u nju i vrate.\nSamim tim, kako dodaje, ovde se ne radi o današnjici ili sutrašnjici, pre svega jer se Vašington u odnosima sa Moskvom tradicionalno pridržava politike „strateškog strpljenja“, baš kao što je to bio slučaj i sa rušenjem Sovjetskog Saveza i otcepljenjem Pribaltika.\nMeđutim, kako objašnjava Ganžara, Krimljani od momenta kada je poluostrvo postalo deo Ukrajine, smatraju da im je učinjena istorijska nepravda. „Ne bi trebalo zaboraviti ni kako se poluostrvo našlo u sastavu ukrajinske republike, potom države. Uvek je značajna većina građana Krima želela da se poluostrvo pripoji Rusiji, što se i dogodilo 2014. godine posle referenduma“, ukazuje.\nDanas svi žitelji Krima smatraju sebe građanima samo jedne države — Ruske Federacije. Zato Amerikancima preostaje samo da se teše nadama da će uspeti ovde nešto da izmene sankcijama ili drugim pritiscima, ali zapravo, to je put koji samo šteti čitavom sistemu međunarodnih odnosa“, sugeriše on.\nGanžara kaže da, čak i da uzmemo u razmatranje mogućnost vojne intervencije, ne postoji scenario u kojem bi Amerikanci mogli tek tako to da izvedu. Akvatoriju Crnog mora, ukazuje on, u potpunosti kontroliše Ruska Federacija, njena flota, mornarica i oružane snage, dok je Krim je obezbeđen najsavremenijim kompleksima PVO, a to su S-400, i Bastion, koji u radijusu od više od 1.500 kilometara mogu da unište bilo koji plovni ili leteći objekat.\n„Krim ima takve oružane sisteme zaštite kakve NATO i SAD nemaju. Zato, teško je i predstaviti o čemu to Amerikanci danas govore. Krim je, ponavljam, obezbeđen sa svih strana, različitim sistemima zaštite. Ako bi nekome pala suluda ideja na pamet da realizuje napad na Rusku Federaciju, može očekivati samo velike gubitke“, zaključuje Ganžara.


Odlaze vozači, varioci, zidari... - Novagaszeta.rs\nOd broja dozvola izdatih bh. državljanima (52.475), od januara do oktobra 2018. godine, 2.193 dozvole su za stalni, a 26.406 za privremeni boravak. Najviše dozvola izdato je u oktobru. BiH je po broju izdatih dozvola daleko ispred zemalja regiona, poput Crne Gore čiji su državljani dobili 285 boravišnih dozvola, Makedonije s 3.740 boravišnih dozvola te Srbije i Kosova sa s 8.942, odnosno 6.364 boravišne dozvole.\nPodaci se odnose na državljane BiH koji su zahtjeve za boravišne dozvole predavali ne samo u Ambasadi Slovenije u BiH, već i u slovenskim ambasadama u drugim zemljama, kao i na broj zahtjeva koje su u ime radnika lično predali poslodavci u Sloveniji. U tom broju u tabeli uračunati su i podaci o dozvolama za boravak i rad koje se produžavaju u Republici Sloveniji na godišnjem nivou.\n„Za sve ove profesije postoje viškovi na evidencijama zavoda i službi zapošljavanja u BiH“, navode iz Agencije.\n„Mi ne možemo upoređivati uslove rada u inostranstvu i na domaćem tržištu rada, već samo kontrolisati da li se odredbe sporazuma poštuju. Do sada nije bilo slučajeva prevare za posredovanja koja su išla putem Agencije za rad i zapošljavanje BiH, a radnici su zadovoljni uslovima rada, prije svega platama“, navode iz Agencije.\nDomaći poslodavci bi se mogli naći u problemu. Iz Federalnog zavoda za zapošljavanje ističu da je evidentno da u posljednje vrijeme na strukturu raspoložive radne snage u BiH utiče i izražena migracija u inostranstvo, naročito mladih i stručnih kadrova. Posebno se to odnosi na zanimanja iz oblasti informacionih tehnologija, građevinarstva, mašinstva te medicine.\n„Ukoliko se taj trend nastavi, na tržištu rada u FBiH bi moglo doći do apsurdne situacije: da se na evidenciji nezaposlenih i dalje nalazi veliki broj osoba, ali da domaći poslodavci imaju velike probleme da pronađu odgovarajuću radnu snagu jer osobe koje se nalaze na evidenciji nezaposlenih ne posjeduju potrebne vještine i znanje“, ističu iz Federalnog zavoda za zapošljavanje.\n„Ako u svemu ovome postoji nešto pozitivno onda je to činjenica da kvalifikovani radnici na domaćem tržištu dobijaju sve više na cijeni i u poziciji su da biraju poslove te da budu adekvatnije plaćeni nego je to ranije bio slučaj“, naglašavaju iz Zavoda.\nBh. radnici u Njemačkoj zadovoljni\nIspovijesti mladih koji odlaze i ne planiraju povratak\nTagged BiH, Njemačka, radnici, Slovenija\n„Bitka kod Sente“ obara rekorde posećenosti\nOrgansko voće i povrće pomaže u prevenciji raka


NOVI I MODERNI AUTOBUSI OD DANAS NA ULICAMA GRADA | Novosadski Info\nNASLOVNA NOVI SAD\nNOVI I MODERNI AUTOBUSI OD DANAS NA ULICAMA GRADA\nGradonačelnik Novog Sada Miloš Vučević obišao je vozni park Javnog gradskog saobraćajnog preduzeća „Novi Sad“ i prisustvovao prezentaciji 29 novih autobusa koji su stigli u garažu gradskog prevoznika. U pitanju su vozila na gas turskog proizvođača BMC, a preciznije, to je 24 solo autobusa i pet zglobnih autobusa koji su kupljeni kreditom Evropske banke za rekonstrukciju i razvoj (EBRD).\n– Grad Novi Sad kontinuirano unapređuje svoj javni prevoz, po najvišim eko-standardima. Na ulicama grada od danas ćemo imati novih 29 autobusa, a sa prethodno kupljenih 71, to čini stotinu novih autobusa, u šta je ukupno uloženo tri milijarde dinara za poslednje dve godine. Vozači kažu da ne pamte ovakvu obnovu voznog parka našeg gradskog saobraćajnog preduzeća, a sve se sprovodi u cilju podizanja bezbednosti i kvaliteta prevoza na najviši nivo. Želimo da smanjimo veliki pritisak u saobraćaju i da privolimo ljude da se voze autobusom, zahvaljujući niskoj ceni karte i udobnosti, a da istovremeno vodimo računa o zaštiti životne okoline, u čemu nam pomažu i eminentni stručnjaci sa novosadskih fakulteta. Radimo i na rekonstruisanju radionice u okiru JGSP „Novi Sad“ koja nije obnavljana 50 godina, zatim na uvođenju elektronske naplate karata, a u toku je i faza nabavke 10 električnih autobusa – rekao je gradonačelnik Miloš Vučević.\nDirektor JGSP „Novi Sad“ Ivan Radojičić istakao je da su ta vozila pridodata floti od 71 autobusa kupljenog u poslednjih godinu dana.\n-Nabavkom 100 novih vozila sistem javnog prevoza grada je dignut na viši nivo, tako da naši sugrađani imaju priliku da se voze u bezbednijim, ekološki modernijim, sigurnijim i komfornijim vozilima. Sa aspekta preduzeća izuzetno nam je važno i da su sva nova vozila na prirodni komprimovani gas, što omogućava značajnu uštedu od preko 20 miliona dinara na mesečnom nivou, koja je pogotovo bitna u momentima kada smo zahvaćeni pandemijom – rekao je Ivan Radojičić.\nProfesor Vuk Bogdanović sa Fakulteta tehničkih nauka istakao je da podržava projekat u okviru kojeg Novi Sad pretenduje da postane „smart city“, a da su konkretni koraci vrlo vidljivi i kroz ovu investiciju.\n– Važan segment u ustanovljavanju „pametnog grada“ je svakako „smart mobility“ odnosno saobraćajni transfer. Raduje nas činjenica da je uz novih 100 autobusa sada prosečna starost voznog parka gradskog javnog prevoznika oko 6 do 7 godina, dok je evropski prosek po gradovima 11,4 godine, što Novi Sad svrstava na visoku poziciju u tom pogledu – naglasio je profesor Bogdanović.\nProfesor Saša Orlović sa Poljoprivrednog fakulteta rekao je da je odlično što će biti smanjena emisija štetnih gasova zahvaljujući nabaci modernih vozila, a da će kvalitet vazduha biti unapređen na još jedan način, a to je pravljenje zelenog pojasa, tj. sadnje drveća untar parcele koji će doprineti smanjenoj emisiji gasova.\nVučević: Izgradnja kovid bolnice počinje 20. aprila, konačna odluka o lokaciji za dva dana\nPunktovi za vakcinaciju bez zakazivanja širom zemlje


Novica Petrović i Marija Aničić pobednici Smederevske lige u streljaštvu – Semendria\nNovica Petrović i Marija Aničić pobednici Smederevske lige u streljaštvu\n08. maj 2017. SPORT – Novica Petrović deveti put zaredom je pobednik Smederevske lige u streljaštvu, dok je Mariji Aničić, posle tri druga i dva treća mesta, ove godine to prvi put pošlo za rukom. Pobede u ekipnom takmičenju ponovo su odneli timovi „Kore-Mig“ kod seniora i „New Press“ kod seniorki, koje su prošle godine bile druge.\nU generalnom plasmanu pojedinačno kod seniora deveti put apsolutni pobednike lige je Novica Petrović (Juteks) sa 938 krugova. Drugi je Borivoje Provčin (Kore Mig) sa 922 kruga, a treći Nikola Simić (Kore Mig) sa 911 krugova sa 911 krugova sa 915 krugova. Drvena medalja odlazi u ruke Dragana Florića (Kore Mig) koji ima 905 krugova. U finale su se još plasirali: Aleksandar Matić (Aranđelovac) sa 902 kruga, Andrija Ranković (Aranđelovac) sa 895 krugova, Novica Popović (Hestil) sa 891 krugom i Saša Ilić (Juteks) sa 889 krugova. Kod dama titula pobednika lige odlazi u ruke Marije Aničić (New Press), kojoj je ovo prva pobeda u generalnom plasmanu, posle tri druga i dva treća mesta. Ona je imala 6 krugova više od svoje klupske i timske drugarice Jelene Tasić (New Press), prošlogodišnje pobednice lige, drugoplasiane sa 905 krugova. Treća je Nevena Zečević (Aranđelovac) sa 901 krugom. Drvenu medalju osvojila je Mladena Ristić (Aranđelovac) sa 894 kruga, a u finalu će pucati još i: Nevena Gavrilović (Aranđelovac) sa 805 krugova, Milica Čorlija (Aranđelovac) sa 847, Milica Luković (New Press), sa 828 i Irena Stanković (Heroj Srba) sa 789 krugova.\n« „S vremena na vreme“ u Centru za kulturu Smederevo\nPredstava “Kir Janja” u Centru za kulturu Smederevo »


ZABRINJAVAJUĆI ODREĐENI ZAKLJUČCI VSTV-A\nŠef Delegacije Evropske unije u BiH i specijalni predstavnik Evropske unije Lars-Gunnar Wigemark upozorio je da su određeni zaključci, koje je u četvrtak usvojilo Visoko sudsko i tužilačko vijeće (VSTV), zabrinjavajući i da bi mogli direktno uticati na nezavisnost sudija i tužioca, kao i na poštivanje osnovnih prava.\nWigemark ističe da niti jedan zvaničnik, uključujući sudije i tužioce, ne može biti razriješen dužnosti bez provođenja odgovarajuće nezavisne istrage i prethodnih disciplinskih procedura.\nTakođer je naglasio da je pravo na pošteno suđenje preduslov za povjerenje javnosti u sistem pravosuđa i da je pretpostavka nevinosti u središtu osnovnih prava koja štiti Evropska unija.\nWigemark je istaknuo je da će zaobilaženje ovih procedura direktno ograničiti neovisnost i nepristranost pravosuđa, te da nije u skladu sa standardima EU.\nPodsjetio je da su stručnjaci iz Evropske unije nedavno ukazali na potrebu za unapređenjem kriterija za imenovanje i razrješenje zvaničnika, u skladu sa standardima Unije.\nUred visokog predstavnika (OHR) s dubokom zabrinutošću tretira zaključke Visokog sudskog i tužilačkog vijeća (VSTV) od 26. oktobra, a u vezi s informacijom koju je dostavio Centar za istraživanje rata, ratnih zločina i traženje nestalih osoba Ministarstva pravde Republike Srpske, koji sadrže i prijedlog za smjenu sudija i tužilaca bez odgovarajućeg disciplinskog postupka, saopćeno je iz OHR-a.\nZa OHR je posebno zabrinjavajući zaključak VSTV-a prema kojem će VSTV tražiti od Ministarstva pravde BiH, Vijeća ministara BiH i Parlamentarne skupštine BiH da u hitnoj proceduri izmijeni član 44. Zakona o Visokom sudskom i tužilačkom savjetu Bosne i Hercegovine ("Sl. glasnik BiH", br. 25/2004, 93/2005 i 48/2007) u smislu uvođenja izuzetne mogućnosti razrješenja sudija ili tužilaca bez provedenog disciplinskog postupka.\nDuboku zabrinutost zbog zaključaka VSTV-a nakon informacija dostavljenih od Centra za istraživanje rata, ratnih zločina i traženje nestalih osoba Republike Srpske izrazile su i Ambasade Sjedinjenih Američkih Država i Ujedinjenog Kraljevstva. Ističu da osiguravanje nezavisnosti i nepristrasnosti pravosuđa štiti povjerenje javnosti u pravosuđe\nIZVOR: Vebsajt BHRT, 27.10.2017.


perpetuuM Mobile: May 2014\nKo kaže da mašta ne može da dostigne svoje najveće uzlete u najmračnijim ambisima?\nKuće za beskućnike (i nekoliko pitanja o altruizmu)\nNedavno sam na internetu pročitao priču o američkom umetniku po imenu Gregori Kloen, koji od recikliranog materijala pravi portabl skloništa za beskućnike u Ouklendu, Kalifornija. Gregori je svoju karijeru počeo kao vajar, izrađujući konvencionalne skulpture za bogatu klijentelu. Međutim, u jednom trenutku se zapitao o svrsishodnosti plodova svog rada i tada je počeo da razmišlja o kompaktnim prenosivim domovima visoke autonomije i male veličine, inspirisan sve glasnijim pričama o održivom razvoju.\nNa današnji dan pre tačno sedamdeset godina, 4. maja 1944. godine, fruškogorski manastir Bešenovo sravnjen je sa zemljom u avionskom bombardovanju. Većina fruškogorskih manastira bila je u toku II svetskog rata skrnavljena, rušena, paljena, minirana, ali totalno uništenje Bešenova predstavlja presedan ne samo na ovim prostorima, jer je to jedan od vrlo retkih slučajeva vazdušnog napada na jednu sakralnu građevinu, a verovatno jedini u kojem je crkva bila glavni i jedini cilj rušilačke avijacije.


► Imunolog Janković: Epidemiološka situacija povoljna, ali sporo opada broj\nImunolog Srđa Janković rekao je danas da je epidemiološka situacija povoljna, ali da sporo opada broj novootkrivenih slučajeva na dnevnom nivou i da rep epidemije mora da traje.\nOn je za RTS-u naveo da se nada da će se tokom leta dogoditi dan bez novoobolelih od Kovid-19, kada će i skinuti masku koju uvek nosi.\nNaveo je da sve mere koje su na snazi kao preporuke još uvek imaju ključni značaj da se epidemija privede kraju kako treba.\nIstakao je da bi broj novootkrivenih slučajeva padao stabilnije da nije bilo novih žarišta.\nKako je rekao, epidemiološka slika ohrabruje, ali ne treba prerano misliti da je kraj jer, "dokle god imamo osetljivu populaciju, moguće je razbuktavanje virusa".\nJanković je istakao da nije došlo do ponovnog ubrzanog prenošenja virusa kroz zajednicu i da je to najvažnije. Dodao je da kriva preminulih kasni u odnosu na krivu zaražanih jer bolest traje neko vreme. Rekao je i da je sve veći udeo slučajeva sa lakšom kliničkom slikom kao i da je sve veći broj asimptomatskih slučajeva.\nGovoreći o slučaju zaraženih u Pozorištu u Zaječaru, Janković je rekao da se u ovom trenutku testiraju njihovi kontakti. Prema njegovoj proceni, zaraza će ostati lokalizovana na taj kolektiv i članove njihove primarne porodice.\nIpak, kazao je, da je situacija povoljna svuda gde nisu otkrivena nova žarišta i da epidemija jenjava.\nObjasnio je da je broj teško obolelih smanjen, ali da to ne može odmah da se pripiše biološkom slabljenju virusa, već više samom jenjavanju epidemije.\nJedno od čestih pitanja koje je dobijao Janković jeste kada će prestati da nosi masku. "Obećavam da ću da skinem masku kada budemo imali nula slučajeva. Neću baš da čekam 28 dana", rekao je Janković i dodao da će ponovo da je stavi ako se pojave novi slučajevi.\nSrđa Janković /\nU regionu Atine proglašena je danas obavezna upotreba maske na trgovima i na svim radnim mestima u zatvorenom prostoru - i državnim i privatnim, jer je na osnovu kriterijuma epidemiološkog...\nNovih devet smrtnih slučajeva i 98 zaraženih u Severnoj Makedoniji\nU Severnoj Makedoniji umrlo je još devet osoba od koronavirusa i registrovano je 98 novih slučajeva te zaraze, objavilo je danas Ministarstvo zdravlja.


Otpor razotkriva malverzacije u požarevačkom pravosuđu\nSudije podmićivane stanovima i nameštajem\nLokalni biznismeni "kupovali" sudije i tužioce, a umesto njih kažnjen samo sudski izvršitelj zbog mita od 200 evra. U požarevačkom sudu nestalo preko 1.000 predmeta\nPOŽAREVAC - Požarevački narodni pokret Otpor pridružiće se akciji Vlade Srbije za borbu protiv korupcije, time što će svoja saznanja o malverzacijama u požarevačkom pravosuđu i policiji proslediti nadležnim republičkim organima, jer u lokalne nema više poverenja, najavio je Momčilo Veljković, koordinator Otpora.\n- Zatražićemo od nadležnih organa da utvrde ko je 2000. godine, po dolasku Milice Perić na čelo Opštinskog suda, sklonio preko 1.000 predmeta, od kojih se najveći broj odnosio na nezakonito uknjiženje imovine, i kolika je u tome odgovornost Slobodana Kojadinovića, dotadašnjeg predsednika ovog suda, inače kadra SPS-a. Tražićemo da se ispita kako su pojedini tužioci i sudije iz Požarevca dobijali stanove i kožne garniture od lokalnih biznismena i kakve su usluge, zauzvrat, morali da pruže.\nTakođe, insistiraćemo na odgovornosti lica koja su Marku Miloševiću omogućila da uknjiži 60 ari za izgradnju "Bambilenda", što je nezakonito jer je reč o opštinskom zemljištu - izjavio je Veljković. On je naveo da će Otpor tražiti da se ispitaju veze između tužilaca, sudija i advokata oko određivanja ili ukidanja pritvora i mahinacija oko zatvorskih kazni, zbog čega je jedan građanin Petrovca nevin odležao šest godina zbog ubistva, da bi se zaštitio pravi ubica, rođak policijskog funkcionera.\nOtpor će dostaviti i svoja saznanja o nezakonitostima u bivšem Privrednom sudu, u kome su legalizovana i sumnjiva preduzeća, a za stečajne upravnike imenovani osvedočeni uništitelji požarevačke privrede. On ističe da do današnjeg dana u Požarevcu nije krivično odgovarao nijedan od tužilaca i sudija, već su se kola, po oprobanom scenariju, slomila na onom ko je najmanje kriv, na jednom sudskom izvršitelju zbog mita od 200 evra. "Sva ova saznanja prosledićemo republičkim organima na dalju istragu i dokazivanje jer za lokalne organe unapred znamo da ne bi ništa preduzeli, pošto su svi međusobno neraskidivo povezani", istakao je Veljković.\nU požarevačkom pravosuđu, u kome su se neke sudije "prodavale" i za kofu sira, ima izuzetaka, ali i njihovo poštenje je diskutabilno, pošto nikada nisu obelodanili nezakonite radnje svojih kolega", kaže Veljković i dodaje da će Otpor tražiti da se ispita odgovornost ne samo aktuelnih, već i penzionisanih sudija.\nBegunac iz Zabele i dalje na slobodi\nAbdelmadžid Bušar izručen Španiji


Tomaš najozbiljniji kandidat za premijera! Tomaš najozbiljniji kandidat za premijera!\nObjavljeno: 11. 10. 2018 u 19:27h\nPovodom sve češćih spekulacija da li se čelni čovjek Prnjavora seli u Vladu Republike Srpske: Pod njegovom dirigentskom palicom SNSD u Prnjavoru odnio ubjedljivu pobjedu na svim nivoima.\n“Jedino je sigurno da ću ostati na poziciji sa koje, u datim okolnostima, najviše mogu da pomognem Prnjavoru”, za “Novosti” je rekao dr Darko Tomaš, aktuelni načelnik opštine Prnjavor, povodom spekulacija da li ostaje na mjestu čelnog čovjeka te opštine ili se seli u Vladu RS.\n“Ja sam čovjek stranke i o mom daljem angažmanu odlučivaće najviši organi SNSD, ali, siguran sam da ću, nakon što budu potvrđeni rezultati i postignuti međustranački dogovori, biti na onoj poziciji sa koje ću najviše moći da pomognem Prnjavoru” – rekao je Tomaš.\nTomaševa zagonetnost je sasvim razumljiva, odnosno zašto nije siguran da će apriori i dalje ostati za kormilom prnjavorske opštine. Prema saznanjima “Novosti”, u slučaju da mjesto premijera RS pripadne SNSD, Tomaš figurira kao jedan od najozbiljnijih kandidata za tu funkciju.\nJavna je tajna da, naime, ovaj mlađani doktor ekonomskih nauka slovi kao čovjek od posebnog povjerenja i Milorada Dodika i Željke Cvijanović. On je to povjerenje opravdao i na ovim izborima ne samo time što je, kao nosilac liste dobio najveći broj glasova u Prnjavoru, već i zavidno povjerenje u Srpcu, Laktašima i Gradiški.\nPrnjavor je uvijek slovio kao “tvrđava SDS”, sem kad se kao kandidat SNSD pojavljivao upravo Darko Tomaš. U svom prvom mandatu od 2008 do 2012, uvjerljivom pobjedom on kao kadar SNSD od SDS preuzima kormilo opštine. Pod njegovom “palicom” na upravo završenim izborima, SNSD je ostvario uvjerljivu pobjedu na svim nivoima vlasti.\nIzvor: Novosti.rs/ N. Đurić


Naftali Benet na specijalnom zasedanju Kneseta za glasanje o novoj vladi, Jerusalim, 13. jun 2021.\nNaftali Benet, koji se u nedelju položio zakletvu kao novi premijer Izraela, oličava mnoge kontradikcije koje definišu državu staru 73 godine, piše Asošiejtid pres (Associated Press).\nBenet je žestoko kritikovao Netanjahua kada je premijer pristao da uspori izgradnju naselja pod pritiskom tadašnjeg predsednika Sjedinjenih Američkih Država Baraka Obame (Barack), koji je pokušao, mada nije uspeo da oživi mirovni proces na početku svog prvog mandata.\n"On je desničarski lider, pripadnik tvrde linije po pitanju bezbednosti, ali istovremeno veoma pragmatičan", rekao je Johanan Plesner, šef Izraelskog instituta za demokratiju, koji Beneta poznaje decenijama i koji je s njim bio u vojsci.\nOn očekuje da će Benet raditi s drugim frakcijama u koaliciji kako bi pronašao "zajednički imenitelj" dok traži podršku i legitimitet kao nacionalni lider.\nPosle službe u elitnoj specijalnoj jedinici Sajeret Matkal, Benet je upisao pravo na Hebrejskom univerzitetu. On je 1999. osnovao softversku kompaniju Ciota (Cyota), specijalizovanu za programe protiv prevara, koja je 2005. prodata američkoj kompaniji RSA sekjuriti (RSA Security) za 145 miliona dolara.\n"On je Izrael 3.0", napisao je Anšel Pfefer, kolumnista izraelskog levo orijentisanog lista Harec (Haaretz), u nedavnom profilu političara koji će zameniti Netanjahua.\n"Jevrejski nacionalista, mada zapravo nije dogmata. Pomalo religiozan, ali zasigurno nije duboko pobožan. Čovek vojske koji više voli udobnost urbanog civilnog života i visokotehnološki preduzetnik koji ne želi da zaradi dodatne milione. Pristalica Velikog Izraela, ali nije naseljenik. A možda neće biti ni političar do kraja života".\nBenet će predvoditi koalicionu vladu koje čine stranke s malo toga zajedničkog, osim želje da se okonča Netanjahuova vladavina, ukazuje Rojters (Reuters).\nOn je, međutim, pristao da uđe u Netanjahuovu vladu "jedinstva", što je naljutilo mnoge njegove pristalice.\nPovodom tih tenzija, Abas je prošle nedelje za italijanski list Republika (La Repubblica) rekao: "Biće potrebno da se donesu teške odluke, uključujući bezbednosne odluke. Moramo žonglirati između svog identiteta palestinskih Axrapa i građana Države Izrael, između civilnog i nacionalnog aspekta".


- Mislim da je to nefer i prema Tirani i prema Skoplju, kao i prema građanima i ljudima koji vode te zemlje. U Srbji će imati iskrenog prijatelja i sa njima ćemo da unapređujemo saradnju i želim da najavim da ćemo 29. (juna) imati važnu video konferenciju sa predsednicima vlade (Zoranom) Zaevom i (Edijem) Ramom - kazao je Vučić.\nDodao je da će saradnja sa tim zemljama rasti i da će u okviru naše regionalne inicijative koju neki nazivaju Mini Šengen nastaviti sa unapređenjem odnosa.\n- Verujem da ćemo doneti konačne odluke o zajedničkom delovanju protiv prirodnih nepogoda i katastrofa i da ćemo zajednički obezbediti najbrži mogući protok robe, kapitala, ljudi i usluga, i kroz fitosanitarne, veterinarske ispekcije na graničnim prelazima i kroz druge modalitete - naveo je on.\nVučić je kazao je od velikog značaja sistem radnih dozvola i da oni koji dobiju dozvolu na teritoriji jedne zemlje imaće dozvolu za svaku od zemalja, što je od velike važnosti da se ubrza protok ljudi u regionu i obebedi sve više nedostajuće radne snage za Srbiju.\n- Građanima Severne Makedonije i Albanije želim sve najbolje i siguran sam da će i oni kao i mi nastaviti svoj evropski put, ali smo dobro rauzmeli poruku da moramo da gradimo najbliže odnose i da postanemo jači i da ne očekuejmo ništa ni od koga već da se uzdamo u sebe i guramo naše zemlje napred - poručio je Vučić.


20. aprila, 2021 Vesti iz Sveta Napišite komentar\nFoto: Granični prelaz Maljevac\nVeliki broj naših ljudi koji živi zemljama zapadne Evrope prekorači dozvoljeni boravak od tri meseca. Zbog toga uvek postoji strah o problemima na nekoj od granica zemalja Evropske unije i mogućih kazni i zabrana. Mi smo u ovom tekstu pojasnili šta znače slova koja vam se napišu u pasošu u slučaju da prekoračite dozvoljena tri meseca.\nVerovatno da je mnogo ljudi putujući preko granice imalo neki problem a zatim bude vraćen sa graničnog prelaza. U takvim situacijama pečat u pasošu bude precrtan hemijskom i u donjem desnom uglu bude dopisano slovo engleske abecede od A do I. Međutim, svako slovo od A do I ima svoje značenje.\nSvaka osoba koja prilikom putovanja u Europsku uniju bude vraćena sa granice šengenskog prostora, dobije precrtan pečat i kraj pečata bude dopisano slovo engleske abecede koje ima svoje značenje, preneo je GP Maljevac.\ndetaljno objašnjenje na sledećoj strani\nTagovi: granicni prelaz - oznake - pasos - pečat


Komšić: Izlaz vidim u izborima i poštenom radu\nSARAJEVO - U postojećoj situaciji u BiH teško je naći svijetlu tačku i o njoj je teško govoriti ljudima koji tu žive, međutim ako postavimo pitanje kako dalje onda mislim da je izlaz u radu i tome da čovjek pošteno radi svoj posao, ali i predstojećim općim izborima. To je večeras izjavio član Predsjedništva BiH Željko Komšić u razgovoru s članovima Alumni ...\n... asocijacije Ekonomskog fakulteta Univerziteta u Sarajevu o temi "Aktuelni trenutak BiH i kako dalje".\n"Centralna banka BiH, Ministarstvo odbrane i OSBiH pokazuju da stvari u ovoj državi mogu funkcionirati jer ljudi rade svoj posao. Ipak, puno je na vladama na svim nivoima i ovakva postava nam pokazuje da su promjene neophodne", kazao je Komšić, naglasivši pritom da nikako ne bi želio da neko takvo njegovo izlaganje shvati kao njegovu političku kampanju.\nIstaknuo je da smatra da BiH pripada Evropskoj uniji i NATO-u, ali da u politici EU-a prema BiH vidi mnogo upitnika i da misli da je EU već "zabavljena" svojim problemima.\nKomšić je ocijenio da je cijela priča o evropskom putu BiH već nekako i u državi gurnuta ustranu, za što je opet kriva vladajuća struktura, koju je narod birao.\n"Teško je gledati kako zemlje u regionu idu pored i pokazuju znakove oporavka, a BiH stoji. Tu dosta ima i do političke sebičnosti unutar BiH. Ipak, politička situacija u regionu ide nam naruku i ona se smiruje, što je pozitivan činilac", kazao je Komšić.\nIstaknuo je da BiH ima pozitivne podrške od Rusije, Turske, a i da SAD pokazuju znakove prijateljstva, dok OHR predstavlja "faktor konfuznosti", te da su sve priče u domaćim krugovima apsurdne o ostanku OHR-a s obzirom na činjenicu da odluku o ukidanju tog ureda donosi Vijeće za implementaciju mira.


Predsednik Thaçi odlikovao bivšeg francuskog premijera Alaina Juppéa medaljom “Orden slobode” - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi odlikovao bivšeg francuskog premijera Alaina Juppéa medaljom “Orden slobode”\nFrancuska, 14. mart 2017. godine – Predsednik Republike Kosovo, Hashim Thaçi, se nakon sastanka sa predsednikom Francuske, Emmanuelom Macronom, sastao i sa bivšim premijerom Francuske, Alainom Juppéom, kojeg je odlikovao medaljom „Orden slobode“.\nAlain Juppé je od 1993-1995. godine bio ministar spoljnih poslova Francuske, od 1995-1997. godine je bio premijer Francuske, a od 2011. godine služio je ponovo na funkciji ministra spoljnih poslova i evropskih pitanja.\n„Ovaj orden se dodeljuje jubilarne desete godišnjice nezavisnosti Kosova. Francuska je među prvim državama koja je najavila i priznala nezavisnost Kosova. S toga će Kosovo zauvek biti zahvalno prijateljskoj francuskoj državi i narodu“, rekao je predsednik Thaçi.\nBivšeg premijera Francuske Alaina Juppéa, predsednik Thaçi je ocenio kao državnika sa bogatom karijerom u državnoj službi sa uticajem ne samo na Francuze, već i ostale narode u svetu.\n„Vaši stavovi se ogledaju u vašim principima, među kojima ključno mesto zauzima princip slobode. Za vas taj princip nema alternativu i o njemu se ne pregovara. To ste dokazali i kada ste zauzeli stav o zaustavljanju genocida u Ruandi, da bi ste spasili ljudske živote. Stali ste na stranu ljudskih prava i u vreme velikih nejasnoća u vezi Kosova, na početku 90-ih godina, kada ste u svojstvu ministra spoljnih poslova shvatili srž pravičnih zahteva za slobodu naših građana. Zajedno sa nemačkim ministrom, Klausom Kinkelom vi ste pokrenuli pitanje Kosova u međunarodnoj areni, još na početku rata u Bosni. Čak, sada, kasnije, vi niste prihvatili teoriju upoređivanja Krima sa slučajem Kosova. Vi ste, kao političar od reči, i čovek od dela, ojačali još više koncept slobode, kao stuba evropske desnice. To je shvatljivo, jer je vaša otadžbina, Francuska, promoter koncepta za slobodu i univerzalnu jednakost“, rekao je predsednik Thaçi o bivšem premijeru Juppéu.\nŠef države je rekao da se putevi bivšeg premijera Juppéa i Francuske u poslednje tri decenije toliko često susreću da nema da nema dimenzije koja nije pogođena njegovim odlučivanjem, bilo kao poslanika, savetnika premijera, delegiranog ministra budžeta, ministra životne sredine, ministra odbrane, ministra spoljnih poslova, rukovodioca republikanaca, premijera i predsedničkog kandidata.\nS druge strane, bivši francuski premijer, Alain Juppé bio je počastvovan medaljom „Orden slobode“, koju mu je dodelo predsednik Thaçi.\nOn je istakao da podržava trenutnu francusku Vladu i njenu politiku u jačanju Evropske unije i učlanjenje država Zapadnog Balkana.\n„Učlanjenje u Evropsku uniju treba da bude pažljivo i stabilno“, rekao je bivši francuski premijer Alain Juppé.\nPredsednik Thaçi je dodao da savezi daju rešenje, ali su i izbor, i u ime kosovskog naroda se zahvalio bivšem francuskom premijeru Alainu Juppéu, koji je odabrao da pruža podršku Kosovu u jasnom i principijelnom opredeljenju za slobodu.


Napad na Istorijski arhiv Beograda : Nadlanu.com\nNapad na Istorijski arhiv Beograda\nObjavljeno 31. jan 2008. / 16:04:17\nBEOGRAD, 23. januar 2008. (FoNet) - Rano jutros, oko 03.00 sata, nepoznati počinioci bacili su metalnu kantu i razbili stakla na pisarnici u prizemlju zgrade Istorijskog arhiva Beograda, potvrdila je u izjavi FoNetu direktorka Istorijskog arhiva Beograda Branka Prpa i ocenila da je reč o najnovijem u nizu vrlo ozbiljnih napada na ovu instituciju.\n"To je novi napad na Istorijski arhiv Beograda, instituciju od posebnog društvenog značaja, koja čuva kulturna dobra ove zemlje", naglasila je Prpa i precizirala da su napad izvela trojica počinilaca, koji su snimljeni kamerama video-nadzora na zgradi Arhiva.\n"Taj napad smatramo organizovanim i delom sistematizovanih napada na ovu instituciju", rekla je Prpa i podsetila da je 18.oktobra prošle godine ispred zgrade Arhiva, paljenjem crnih sveća, izveden morbidni "ritual smrti", čiji su akteri takođe snimljeni video nadzorom.\nAko se vratimo još više unazad, doći ćemo i do toga da je u dvorištu Arhiva pre tri godine pronađena bomba, napomenula je Prpa i konstatovala da Arhiv permanentno napadaju ljudi koji ga smatraju "simbolom nečega i ne interesuje ih što ova institucija čuva kulturna dobra ove države i ovog naroda".\nPrema rečima Prpe, "oni očigledno napadaju neki simbol i imaju problem sa tim simbolom".\n"Radi se o vrlo ozbiljnom napadu i očekujemo od državnih organa da izvršioci ovog akta budu pronađeni", zaključila je Prpa.


Home / VESTI / Vesti iz EPuS-a / ZAVRŠNE KONSULTACIJE NKEU SA MINISTROM FINANSIJA O PROGRAMU EKONOMSKIH REFORMI 2018-2020.\nIzrada Programa ekonomskih reformi 2018-2020 počela je uvodnim sastankom 12. septembra 2017. godine. Istog dana potpisana je Platforma za praćenje sprovođenja Programa ekonomskih reformi 2018-2020. i Programa reformi politike zapošljavanja i socijalne politike u procesu evropskim integracija. Potpisnici platforme bili su Ministarstvo finansija, Ministarstvo za rad, zapošljavanje, boračka i socijalna pitanja i četiri organizacije Nacionalnog konventa o Evropskoj uniji - Centar za evropske politike, Nacionalna alijansa za lokalni ekonomski razvoj, Fondacija Centar za demokratiju i Evropski pokret u Srbiji.\nMinistar finansija, dr Dušan Vujović, rekao je da je format ERP-a za Srbiju malo drugačiji od zemalja članica EU, ali da je zadatak isti. ERP se sastoji iz makroekonomskog dela i prioritetnih strukturnih reformi, koje su organizovane u devet oblasti. „Izrada ovog dokumenta predstavlja vežbu sa ograničenim dometom, koja treba da pokaže i nama i u Ministarstvu i javnosti dokle smo stigli u procesu evropskih integracija“, objasnio je ministar. On je, takođe, naglasio da je ERP dobra prilika da se označe prioriteti, ali da to ne znači da se Ministarstvo finansija neće baviti i svim drugim temama.\nNataša Dragojlović, koordinatorka NKEU, zahvalila se na transparentnom i inkluzivnom pristupu, koji je obeležio saradnju Konventa i Ministarstva u proteklom periodu. Ona je naglasila značaj Platforme za praćenje sprovođenja ERP-a i ESRP-a i podvukla najvažniji rezultat: „Uspeli smo da dodamo dve prioritetne strukturne reforme“. Ona je najavila i praćenje efekata mera iz ERP-a na život građana koje će raditi organizacije civilnog društva okupljene u Konventu.\nZavršne konsultacije „Predstavljanje Programa ekonomskih reformi 2018-2020“ održane su danas u Klubu narodnih poslanika. Pored ministra finanasija i predstavnika Ministarstva skupu su prisustvovali i brojni članovi Nacionalnog konventa.


Kako da podelite znanje sa klijentima na pravi način – iFit\nObjavljeno 8. 03. 2019.\nKako da podelite znanje sa klijentima na pravi način\nKao personalni trener, pretpostavljate da će deo vašeg posla biti i savetovanje klijenata u vezi sa pravilnom ishranom.\nUbrzo ćete shvatiti da vaših klijenata već ima zavidno znanje o dijeti i treningu i da smatraju da nema potrebe da popunjavaju tabelu ishrane niti da o tome razgovaraju sa vama. Uprkos činjenici da sa njima imate da podelite mnoge značajne i korisne informacije, morate da pronađete način da ih vaši klijenti nađu zanimljivim.\nEvo četiri saveta kojih treba da se držite:\n1.Pitajte ih za dozvolu\nMožda se čini očigledno, ali ovakav pristup pokazaće vam tačno koji tip informacije vaš klijent traži, a njemu ćete dati mogućnost izbora.\nOdgovaranje na specifične potrebe klijenata, dajući im samo one informacije koje su mu potrebne i to u onom trenutku kada su mu potrebne. Možda ste željni da pokažete svo svoje znanje i ekspertizu deleći najnovija istraživanja, ali može da se desi da one nemaju nikakve veze sa slučajem i potrebama vašeg klijenta.\n3. Ponudite informacije u različitim oblicima i formatima\nPostoje klijenti koji će želeti da čitaju knjigu u slobodno vreme, dok drugi više vole da posećuju blogove i sajtove ili čak da im na papiru napišete sve što im treba. Klijenti će znati da cene kada ih pitate u kom formatu vole da im dostavljate materijale.\nStalno imajte na umu da vašim klijentima treba podška i neko da ih vodi kroz proces promene načina života. Nije dovoljno da svojim klijentima samo date materijale, pomozite im da sve što nauče ili pročitaju primene na svoje živote. Na primer, umesto da im preporučite najnoviji kuvar sa zdravim receptima, istražite šta vaši klijenti najviše vole ili gde bi mogli da nađu sastojke kako bi svoja omiljena, zdrava jela, pripremili kod kuće.\nZnaćete da ste postigli pravi balans kada vaši klijenti odu sa treninga sa rešenjima koja će biti korisna lično njima – i praktičnim savetima kako da ih primene u praksi.\npersonalni trenerpersonalni treningtrening\nEducation Experience Director\nPostovi od autora: Suzana Skenderoski\nGde se kriju idealni fitnes instruktori i kako da ih pronađete


Petak 23. februar 2018, 16:40\nLice sa Kosova, za koje postoji nalog za hapšenje od strane Interpola, lišeno je slobode na graničnom prelazu Blace, javlja MUP.\nPetak 23. februar 2018, 12:30\nNa današnjoj sednici Skupštine Kosova odlučeno je da se nastavak sednice odloži za sredu, u 10 časova. Šefovi parlamentarnih grupa radiće na korekciji Nacrta zakona o ratifikaciji Sporazuma o između Kosova i Crne Gore. Odlučeno je da se postigne konsenzus među albanskim političkim partijama.\nPetak 23. februar 2018, 09:50\nSednica Skupštine Kosova na kojoj bi trebalo da se glasa za ratifikaciju demarkacije sa Crnom Gorom trebalo bi da počne u 10 časova.\nSastanak u kosovskoj skupštini u večernjim satima, razgovaraju o rešenju za demarkaciju\nČetvrtak 22. februar 2018, 22:38\nParlamentarne grupe trenutno su na sastanku gde razgovaraju o rešenju za sutrašnju sednicu, kada se očekuje glasanje o demarkaciji. Indeksonline saopštava da je postignut sporazum i da se uspeli da ubede LDK da glasaju za demarkaciju.\nGeneral Kuoci za RTK: Situacija na Severu za sada mirna i stabilna uz bojazan da bi nešto moglo da se dogodi, ali radimo na tome da se ne desi ništa\nČetvrtak 22. februar 2018, 22:15\nGeneral-major Salvatore Kuoci gostovao je na kanalu RTK gde je govorio o bezbednosnoj situaciji na Kosovu nakon ubistva Olivera Ivanovića, koji elementi bezbednosti su u nadležnosti kosovskih bezbednosnih institucija, a koje u nadležnosti KFOR-a, i koliko je važno da KFOR u svojim redovima ima vojnike iz zemalja u regionu, i mnogim drugim pitanjima.\nVeselji: Uskoro demarkacija sa Srbijom\nSreda 21. februar 2018, 20:55\nPredsednik Skupštine Kosova, Kadri Veselji, rekao je da će Kosovo uskoro pokrenuti pitanje granice sa Srbijom i da će biti članica Evropske unije.\nKlan: Pritisak na listu Srpska da glasa za demarkaciju\nSreda 21. februar 2018, 19:20\nIzvori Klan Kosova saznaju da je u sredu delegacija Srpske liste, na čelu sa predsednikom parlamentarne grupe Slavkom Simićem, otputovala u Beograd da se sastane sa predsednikom Srbije, Aleksandrom Vučićem.\nRama: Izjava o jednom predsedniku za Kosovo i Albaniju "samo imaginacija"\nSreda 21. februar 2018, 17:10\n"Nisam ništa izjavio. Jednostavna rečenica je izvučena iz konteksta i pretvorena u politički program. Dozvolio sam sebi da zamislim kako bi izgledala dvadeseta godišnjica Kosova. To se pretvorilo u nacionalni i međunarodni sport kako jednu rečenicu izvući iz konteksta i napraviti priču od toga. Niko ne bi trebalo da prestane da zamišlja. Što se tiče pravnog načina, kako to može da se postigne, moja mašta nije išla toliko daleko," rekao je Rama za Top Channel.\nUtorak 20. februar 2018, 20:29\nEULEX je u utorak odlučio da se njihove sudije povuku iz panela u jednom od glavnih slučajeva na Kosovu u koji je uključen bivši komandant OVK-a i bivši poslanik Azem Sulja, ostavljajući tako suđenje lokalnim sudijama. U ovom slučaju sudilo je mešovito sudsko veće EULEX-ovih i lokalnih sudija.\nUtorak 20. februar 2018, 13:35\nNema šanse da se demarkacija granice sa Crnom Gorom izglasa bez poslanika Srpske liste, koja uslovljava svoj glas sa formiranjem Zajednice srpskih opština, piše Zeri.\nUtorak 20. februar 2018, 12:06\nŠef kosovske delegacije u tehničkim pregovorima sa Srbijom, Avni Arifi, izjavio je za list Zeri da će se na sledećem sastanku, koji će se održati u Briselu sledeće nedelje, razgovarati sa beogradskim timom o Asocijaciji opština sa srpskom većinom. Prema njegovim rečima, Asocijacija bi trebalo da se uspostavi na osnovu odluke Ustavnog suda Kosova, što podrazumeva izmenu postojećeg dogovora.\nUtorak 20. februar 2018, 09:35\nU pismu koje je potpisala nepoznata grupa nazvana "Severna armija" (Severna Armija) preti se nekim pripadnicima Kosovskih snaga bezbednosti (KBS) i pozivaju se da napuste ovu instituciju. "Svedoci smo težnji 'šiptara' iz Prištine da uključe Srbe iz Zubinog Potoka u vojsku OVK ili KBS - istu vojsku koja nam je ubila decu, žene i starce širom Kosova," navodi se u pismu.\nPonedeljak 19. februar 2018, 20:15\nNe završava se spisak onih koji odbijaju da prime orden koji predsednik Hašim Tači dodeljuje u čat desetogodišnjice nezavisnosti Kosova.\nPonedeljak 19. februar 2018, 09:00\n"Mi smo u kontaktu sa Burundijem, vlastima ove države i to će dovesti do neuspelog Dačićevog pokušaja na vrhuncu njegove frustriranosti nakon priznavanja iz Madagaskara, Barbadosa, na 10. jubilej naše države," rekao je Ziberaj.\nNedelja 18. februar 2018, 16:00\nNizom svečanosti danas je u Prištini nastavljeno obeležavanje desetogodišnjice od jednostranog proglašenja nezavisnosti Kosova. Počelo je sađenjem 115 stabala "u znak zahvalnosti" državama koje su priznalo Kosovo, u Memorijalnom kompleksu "Adem Jašhari" u selu Prekaze. Održana je svečana sednica Skupštine Kosova, potom su Prištinom defilovali pripadnici Kosovskih bezbednosnih snaga i Policije Kosova.\nNedelja 18. februar 2018, 10:00\nPredsednik Kosova, Hašim Tači, izjavio je da je u poslednjih 10 godina iza nas zemlja imala uspone i podove, ali je, pre svega, stekla neophodnu odlučnost da se integriše u evroatlantske organizacije.\nSubota 17. februar 2018, 15:19\n"Rasprava o kravama zaboravljena, Tači odlikovao Ramu"\nPetak 16. februar 2018, 20:43\nRama je došao u Prištinu, iako nije oklevao da kosovske lidere nazove "kravama" zbog svojih nedavnih pokušaja.\nSrbin iz Beograda u Đakovici operisao Albanca\nPetak 16. februar 2018, 09:30\nLekar iz Beograda došao je u Đakovicu da obavi operaciju.\nKocijančič: EU će uskoro pozvati strane za još jednu rundu razgovora\nČetvrtak 15. februar 2018, 10:06\nKocijančič je najavila da će EU uskoro pozvati obe strane u drugi krug razgovora. "Uskoro će EU pozvati obe strane u drugi krug tehničkih razgovora u Briselu," rekla je ona.\n« 1 2 3 4 5 6 7 8 9 10 11 ... 12 181 »


Potpisan ugovor za gasni interkonektor Srbija-Bugarska - Sputnjik Srbija\n12:10 14 Jun 2021\n12:07 20.05.2021 (osveženo 12:22 20.05.2021) Preuzmite kraći link\nFinansijski ugovor za projekat izgradnje gasnog interkonektora Niš-Dimitrovgrad-Bugarska potpisali su u Vladi Srbije ministar finansija Siniša Mali i potpredsednica Evropske investicione banke (EIB) Liliana Pavlov.\nMali je na konferenciji za novinare istakao da je taj projekat izuzetno važan za građane Srbije, kao i da je jedan od šest prioritetnih projekata koje je EU definisala kada je reč o energetskoj povezanosti Centralne i Istočne Evrope.\n„Ovaj gasni interkonektor će nam obezbediti ne samo sigurno snabdevanje gasom, već i dovoljne količine gasa za privredu i domaćinstava, a svesni smo da se naša privreda ubrzano razvija i da joj je neophodno sve više gasa“, rekao je Mali.\nMinistar finansija je kazao da je projekat značajan i zbog diverzifikacije rute od kojih Srbija dobija gas, odnosno da osim dobijanja gasa preko Mađarske, završetkom tog projekta imaće i drugu rutu.\nPodsetio je da je taj projekat i deo investicionog plana „Srbija2025“ i da je, između ostalog, važan u borbi za čistiju životnu sredinu, kao i da će doprineti rastu naše ekonomije i BDP-a.\nVrednost projekta gasnog interkonektora Srbija-Bugarska, prema proceni EIB-a, iznosi 85,5 miliona evra, od kojih EIB u vidu kredita obezbeđuje 25 miliona evra, 49,6 miliona je bespovratno sufinansiranje EU iz IPA fondova, dok će se ostatak troškova pokrivati iz budžeta Srbije i sopstvenih sredstava JP „Srbijagas“.\nPotpisivanju ugovora prisustvovali su i ministarka rudarstva i energetike Zorana Mihajlović i šef Delegacije EU u Srbiji Sem Fabrici.\nZa bespovratnu pomoć od 49,6 miliona evra za finansiranje tog projekta potpisan je sporazum u decembru 2018. između Vlade Srbije i Evropske komisije.\nNaime, 11. januara ove godine raspisan je javni poziv za izbor nadzora na projektu gasne interkonekcije Srbija-Bugarska, što je bio prvi korak u pripremi za početak izgradnje novog gasovoda.\nMinistarstvo finansija, Sektor za ugovaranje i finansiranje programa iz sredstava EU, raspisao je u martu tender za radove na izgradnji tog gasnog interkonektora.\nKako je navedeno u tenderu, radovi uključuju izgradnju dvosmernog magistralnog gasnog interkonektora MG10 Niš-Dimitrovgrad na teritoriji Srbije, između sistema prirodnog gasa Srbije i Bugarske, kao i gradnju četiri merno-regulacione stanice i pratećih objekata.\nCev za gas biće dugačka oko 109 kilometara, veličine je DN700 i imaće radni pritisak od 55 bara.\nPočetak gradnje se očekuje krajem ove godine, a planirani kapacitet gasovoda Niš-Dimitrovgrad je 1,8 milijardi kubika godišnje, u planu je da bude operativan 2023. godine.\nRealizacijom projekta obezbeđuje se diverzifikacija pravaca i izvora snabdevanja gasom, što će značiti veću sigurnost snabdevanja Srbije i regiona i omogućiti dalji razvoj distributivne gasne mreže u centralnoj, istočnoj i južnoj Srbiji, preneo je Tanjug.\nIdeja izgradnje gasne interkonekcije radi diverzifikacije pravaca i snabdevača gasom postoji već gotovo tri decenije, a Sporazum o izgradnji gasovoda Niš-Dimitrovgrad potpisan je još 2010. godine.\nugovor, gas, Bugarska, Srbija


Tri vrha (2017) - TV raspored - Cinemax Srbija\nRežiser: Jan Zabeil\t 2017 | 88 minuta\nAron želi da postane deo porodice svoje devojke i njenog osmogodišnjeg sina, ali put u italijanske Dolomite na kom Aron planira da zadobije dečakovo poštovanje pretvara se u potencijalnu tragediju kad se spusti magla i on izgubi dečaka.\nIako Aron (Aleksander Feling) izlazi sa Leom (Berenis Bežo) već neko vreme, njegov odnos sa Tristanom, njenim osmogodišnjim sinom, nije prisan. Njihov odmor u italijanskim Dolomitima zamišljen je kao početak njihovog novog, zajedničkog života, ali planinarski izlet koji Aron planira da bi zadobio dečakovo poverenje, pretvara se u potencijalnu tragediju kad se spusti magla i on izgubi dečaka. Reditelj Jan Cabajl pažljivo posmatra obične trenutke koji su toliko srceparajuće poznati svima koji su zagazili na neizvesnu teritoriju današnjeg porodičnog života. Sniman u veličanstvenom krajoliku italijanskog planinskog lanca, ovaj vizuelno nadahnjujući i emocionalno složen film zapravo je intimna drama i predstavlja istraživanje egzistencijalne, ali i veoma stvarne krize.\nMedved Brigzbi danas 18:20\nTranzit danas 20:30\nSlagalica danas 22:00\nNovembar danas 22:15\nPoslednji portret sutra 0:10\nObrazovanje u Parizu sutra 3:20\nSama na venčanju sutra 3:55\nFarenhajt 451 sutra 6:00\nIdi sutra 7:35\n15:17 Voz za Pariz sutra 7:40\nRazgovori o veoma visokoj devojci sutra 9:10\nUpoznati Forestera sutra 14:30\nDaleka obala sutra 20:30\nSaučesništvo sutra 22:20